mteb/MIRACLReranking huggingface dataset:
জাকের পার্টি জাকের পার্টি আনুষ্ঠানিকভাবে ১৯৮৯ সালে আত্মপ্রকাশ করে।  এর আগে ১৯৮৭ সালের ১০ সেপ্টেম্বর জাকের সংগঠন নামে যাত্রা শুরু হয়। আটরশির তৎকালীন পীর ফরিদপুরের বিশ্ব জাকের মঞ্জিলে ১৯৮৯ সালে জাকের পার্টির ফলক উন্মোচন করেন।
ভারতীয় নোবেল বিজয়ীদের তালিকা মাদার টেরিজার আসল নাম ছিল ‘Agnes Gonxhe Bojaxiu’ (১৯১০–১৯৯৭)।
আক্কু চৌধুরী শহীদ জননী জাহানারা ইমাম ১৯৭১-এ ঘাতকদের বিচারের জন্য ঘাতক দালাল নির্মূল কমিটি করেছিলেন যার সদস্য ছিলেন আক্কু চৌধুরী। জাহানারা ইমামের মৃত্যুর পর মুক্তিযুদ্ধের চেতনাকে জাগিয়ে তোলার চিন্তা থেকেই ১৯৯৪ সালে মোট আট জন ব্যক্তি আক্কু চৌধুরী, মফিদুল হক, আলী যাকের, সারা যাকের, আসাদুজ্জামান নূর, রবিউল হুসাইন, জিয়া উদ্দিন তারেক আলী ও ড. সারোয়ার আলী মুক্তিযুদ্ধ জাদুঘর করার সিদ্ধান্ত নেন। অনেক প্রতিকূলতা পেরিয়ে ৫ নম্বর সেগুনবাগিচায় ২২ মার্চ ১৯৯৬ সালে যাত্রা শুরু হয় বেসরকারিভাবে জাদুঘর মুক্তিযুদ্ধ জাদুঘরের। জাদুঘরের দ্বিতীয় বছর পূর্তিতে প্রধান অতিথি হিসেবে উপস্থিত ছিলেন জগজিৎ সিং অরোরা। ১৯৯৮ সালের ডিসেম্বর মাসে নোবেল পুরস্কার বিজয়ী অর্থনীতিবিদ অমর্ত্য সেন জাদুঘর পরিদর্শন করেন। ২০১০ সালের ১১ আগস্ট মুক্তিযুদ্ধ জাদুঘরকে ৩৩টি বাণিজ্যিক ব্যাংক ২৪ কোটি টাকারও বেশি অনুদান দিলেও এক্ষেত্রে মুক্তিযুদ্ধ জাদুঘর ইসলামী ব্যাংক থেকে কোন অনুদান নেয় নি। ঢাকার আগারগাঁওয়ে ২.৫ বিঘা জমির উপর একটি পূর্ণাঙ্গ ভবন নির্মাণ করতে যাচ্ছে মুক্তিযুদ্ধ জাদুঘর, যেখানে প্রকল্পের সহযোগী হিসেবে ব্র্যাক ব্যাংক অবকাঠামো তৈরীতে এক কোটি টাকা প্রদান করবে। ভবনের নকশা করেছেন তরুণ স্থপতি তাজিন হাসান সেলিম ও নাহিদ ফারজানা।
মুক্তিযুদ্ধ জাদুঘর প্রায় দুই বিঘা জায়গার ওপর নির্মিত এই ভবনের ব্যবহারযোগ্য আয়তনের পরিমাণ ১ লাখ ৮৫ হাজার বর্গফুট। নতুন ভবনে চারটি গ্যালারি রয়েছে। জাদুঘর বিষয়ে বিশেষজ্ঞ যুক্তরাষ্ট্রের একটি প্রতিষ্ঠান গ্যালারিতে নিদর্শন উপস্থাপনার দায়িত্বে রয়েছে। গ্যালারিগুলো ভবনের চতুর্থ ও পঞ্চম তলায়।
মুক্তিযুদ্ধ জাদুঘর মুক্তিযুদ্ধ জাদুঘর মুক্তিযুদ্ধ-ভিত্তিক জাদুঘর। এটি ঢাকার এফ-১১/এ-বি, সিভিক সেক্টর, আগারগাঁওয়ে অবস্থিত। বেসরকারি উদ্যোগে প্রতিষ্ঠিত এই জাদুঘরের উদ্বোধন হয় ১৯৯৬ সালের ২২ শে মার্চ। মুক্তিযুদ্ধের অনেক দুর্লভ বস্তু আছে এই জাদুঘরে ।
মুক্তিযুদ্ধ জাদুঘর ২০১১ সালের ৪ মে প্রধানমন্ত্রী শেখ হাসিনা মুক্তিযুদ্ধ জাদুঘরের নতুন ভবনের ভিত্তিপ্রস্তরও স্থাপন করেন। ২০১৭ সালের ১৬ এপ্রিল থেকে আনুষ্ঠানিকভাবে চালু হয় মুক্তিযুদ্ধ জাদুঘরের নতুন ভবন। প্রধানমন্ত্রী শেখ হাসিনা এর উদ্ভোধন করেন। ১০২ কোটি টাকা ব্যয়ে তৈরি হয় মুক্তিযুদ্ধ জাদুঘরের এই নয়তলা ভবন।
ল্যুভর আবু ধাবি জাদুঘরটি "আপাতদৃষ্টিতে ভাসমান গম্বুজ গঠন" হিসাবে নকশা করা হয়; তার ওয়েব-আদর্শানুযায়ী গঠন করা গম্বুজ সূর্য মাধ্যমে জাদুঘর আলোকিত করতে সক্ষম হবেন। সামগ্রিক প্রভাব প্রতিনিধিত্বে বোঝানো হয় "একটি মরূদ্যান মধ্যে খেজুর পাতা মাধ্যমে ক্ষণস্থায়ী সূর্যালোক রশ্মি।" জাদুঘরের মোট আয়তন প্রায়  . স্থায়ী সংগ্রহ ব্যাপৃত হবে এলাকায় এবং অস্থায়ী প্রদর্শনীঅনুষ্ঠিত হবে এলাকায়।
মুক্তিযুদ্ধ জাদুঘর জাদুঘরের নানামুখী কর্মকাণ্ড পরিচালনার জন্য মুক্তিযুদ্ধ জাদুঘর স্কুল, কলেজ ও বিশ্ববিদ্যালয়ের শিক্ষার্থীদের নিয়ে ‘স্বেচ্ছাকর্মী দল’ গঠন করেছে। স্বতঃর্স্ফূত আন্তরিক ও দক্ষ স্বেচ্ছাকর্মীর দল বর্তমানে মুক্তিযুদ্ধ জাদুঘরের বিভিন্ন কর্মসূচি পরিচালনায় সহযোগিতামূলক ভূমিকা রাখছে।
বাংলাদেশ ডাক জাদুঘর জাদুঘরটি প্রথম শুরু হয় ১৯৬৬ সালের ৯ অক্টোবর। সে সময় এটি ছিল ঢাকা জিপিও'র কাউন্টারের পাশে একটি সাধারণ প্রদর্শনী। পরে ১৯৮৫ সালে তা জিপিও ভবনের তৃতীয় তলার দুইটি কক্ষে স্থানান্তরিত হয়। কক্ষ দুইটির মোট আয়তন ২,১৬০ বর্গফুট।
মুক্তিযুদ্ধ জাদুঘর ১৯৯৯ সালে বাংলাদেশ সেনাবাহিনীর সহায়তায় মুক্তিযুদ্ধ জাদুঘর মিরপুরে মুসলিম বাজার ও জল্লাদখানা বধ্যভূমি খননের কাজ সম্পন্ন করে এবং পরে (২০০৮ সালে) জল্লাদখানা বধ্যভূমিতে একটি স্মৃতিপীঠ নির্মাণ করে। ‘মানুষের জন্য ফাউণ্ডেশন’এর অংশীদারিত্বে নতুন প্রজন্মের কাছে ইতিহাস ও মানবাধিকার বিষয়ক প্রদর্শনীর বিশেষ আয়োজন করে মুক্তিযুদ্ধ জাদুঘর। এছাড়া মুক্তিযুদ্ধ জাদুঘরের রয়েছে গ্রন্থাগার ও তথ্য ভাণ্ডার এবং অডিও-ভিজ্যুয়াল সেন্টার।
মুক্তিযুদ্ধ জাদুঘর মুক্তিযুদ্ধ জাদুঘর আন্তর্জাতিক জাদুঘর সংগঠন ইন্টারন্যাশনাল কোয়ালিশন অব সাইট্স্ অব কনসান্স-এর প্রতিষ্ঠাতা সদস্য। আমেরিকান অ্যাসোসিয়েশন অব মিউজিয়ামের সদস্য। আইকম-বাংলাদেশের সদস্য।
মুক্তিযুদ্ধ জাদুঘর ভাড়া বাড়িতে জাদুঘরের কার্যক্রম পরিচালিত হওয়ায় স্থান-স্বল্পতার কারণে সংগৃহীত স্মারকসমূহ যথাযথভাবে প্রদর্শন করা সম্ভব না হওয়ায় তত্ত্বাবধায়ক সরকার রাজধানীর আগারগাঁও এলাকায় জাদুঘর ট্রাস্টের অনুকূলে ০.৮২ একর ভূমি বরাদ্দ দেয়। নভেম্বর ২০০৯-এ উন্মুক্ত স্থাপত্য নকশা প্রতিযোগিতার মাধ্যমে আন্তর্জাতিক জুরিবোর্ড মুক্তিযুদ্ধ জাদুঘরের স্থাপত্য-নকশা নির্বাচন চূড়ান্ত করে।
মুক্তিযুদ্ধ জাদুঘর প্রখ্যাত সাংবাদিক প্রয়াত বজলুর রহমান ফাউণ্ডেশনের সহযোগিতায় মুক্তিযুদ্ধ জাদুঘর বজলুর রহমান স্মৃতিপদক প্রদান চালু করেছে ২০০৮ থেকে। মুক্তিযুদ্ধ বিষয়ক সাংবাদিকতার জন্য প্রতিবছর সংবাদপত্রের জন্য একজন এবং ইলেকট্রনিক গণমাধ্যমের জন্য একজনকে এই পদক প্রদান করা হয়। পুরস্কারের অর্থ-মূল্য এক লক্ষ টাকা।
মুক্তিযুদ্ধ জাদুঘর ১৯৯৬ সালের ২২ মার্চ সেগুনবাগিচার একটি সাবেকী ভবন ভাড়া নিয়ে যথাযথ সংস্কার শেষে দ্বার উদঘাটন হয় মুক্তিযুদ্ধ জাদুঘরের। আটজন ট্রাস্টির উদ্যোগে ইতিহাসের স্মারক সংগ্রহ, সংরক্ষণ ও উপস্থাপনের এই প্রয়াস গোড়া থেকেই ব্যাপক মানুষের সমর্থন ও সহায়তায় ধন্য হয়েছে। বর্তমানে জাদুঘরের সংগ্রহভাণ্ডারে জমা হয়েছে ১৫,০০০-এরও বেশি স্মারক।
আক্কু চৌধুরী আক্কু চৌধুরী একজন বাংলাদেশের স্বাধীনতা যুদ্ধের একজন মুক্তিযোদ্ধা ও ঢাকায় অবস্থিত মুক্তিযুদ্ধ জাদুঘরের ট্রাস্টি বোর্ডের একজন সদস্য যিনি মুক্তিযুদ্ধ জাদুঘর প্রতিষ্ঠায় গুরুত্বপূর্ণ ভূমিকা পালন করেন।
বাংলাদেশ সামরিক জাদুঘর ১৯৮৭ সালে প্রথম সামরিক জাদুঘরটি প্রতিষ্ঠিত হয় এবং ১৯৯৯ সালে জাদুঘরটি স্থায়ীভাবে বিজয় সরণিতে স্থানান্তর করা হয়। ১৯৭১ সালে মুক্তিযুদ্ধের সময় সেনাবাহিনীর কমান্ডারদের ব্যাজ, পোশাক, অস্ত্র, গোলাবারুদ, ক্যানন, এন্টি এয়ারক্রাফ্ট গান এবং যোগাযোগের জন্য ব্যবহৃত বিভিন্ন যানবাহন জাদুঘরটিতে রক্ষিত রয়েছে। মুক্তিযুদ্ধের পর তৎকালীন পাকিস্তান সেনাবাহিনীর কাছ থেকে উদ্ধার হওয়া বিভিন্ন যানবাহন এবং অস্ত্রও এখানে সংরক্ষিত রয়েছে।
বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগার ২০০৬-০৭ অর্থবছরে ফরিদপুর জেলা পরিষদের উদ্যোগে ও তত্ত্বাবধানে এক একর জায়গার ওপর তিন হাজার ৫৩৫ বর্গফুট আয়তনবিশিষ্ট এই জাদুঘরটি প্রায় ৬২ লাখ টাকা ব্যয়ে নির্মিত হয়। জাদুঘরটি উদ্বোধন করা হয় ২০০৮ সালের ২৮ মে।
জাদুঘরে রক্ষিত স্মৃতিচিহ্ন আর বই নতুন প্রজন্মের কাছে মুক্তিযুদ্ধের ইতিহাস তুলে ধরার কাজটি করে যাচ্ছে।নানা ধরনের বইয়ের মধ্যে প্রতিটি বিষয়ের জন্য রয়েছে আলাদা আলাদা আলমারি। প্রতিটি আলমারিতে রয়েছে বিষয়ভিত্তিক নাম, যা দেখে যে বই প্রয়োজন, তা পাওয়া যাবে। রয়েছে জীবনী, উপন্যাস, ধর্মীয়,বিজ্ঞান ও তথ্যপ্রযুক্তি, রচনাবলি, মুক্তিযুদ্ধ, সাধারণ জ্ঞান, শিশুসাহিত্য, কবিতাসমগ্রসহ নানা ধরনের বই।জাদুঘরে রউফের ব্যবহৃত দ্রব্যসামগ্রী রয়েছে।
মুক্তিযুদ্ধ জাদুঘর মুক্তিযুদ্ধ জাদুঘর ২০০৬ সাল থেকে প্রতি বছর সপ্তাহব্যাপী আন্তর্জাতিক প্রামাণ্যচিত্র উৎসব আয়োজন করে আসছে। যুদ্ধ, গণহত্যা, মানবাধিকার, শান্তি ও সম্প্রীতি বিষয়ক তথ্যচিত্র এতে প্রদর্শিত হয়। এছাড়া প্রামাণ্যচিত্র নির্মাণ ও ওয়ার্কশপের আয়োজন করা হয়ে থাকে।
মুক্তিযুদ্ধ জাদুঘর বাছাই করা নিদর্শন গ্যালারিতে প্রদর্শন করা হয়, মুক্তিযুদ্ধের পুরো ঘটনা। বাকিগুলো সংরক্ষিত রয়েছে জাদুঘরের আর্কাইভে। ভূগর্ভে রয়েছে তিনটি তলা। ওপরের ছয়টি তলায় অফিস মিলনায়তন, পাঠাগার, গবেষণাকেন্দ্র, ক্যানটিন, প্রদর্শনী কক্ষ রয়েছে। শিখা অনির্বাণ রয়েছে প্রথম তলায়।
বিজয় কেতন জাদুঘর বিজয় কেতন জাদুঘর বাংলাদেশের ঢাকা ক্যান্টনমেণ্টে অবস্থিত যা মুক্তিযুদ্ধ, মুক্তিযোদ্ধা এবং বীরত্বসূচক খেতাবপ্রাপ্তদের স্মরণে নির্মিত। ২০০০ সালের ২১ নভেম্বর প্রধানমন্ত্রী শেখ হাসিনা জাদুঘরটি উদ্বোধন করেন।
বিজয় কেতন জাদুঘরের মূলমন্ত্র হচ্ছে অতীতকে শ্রদ্ধা কর, ভবিষ্যতকে আলোকিত কর। এ জাদুঘরের ছয়টি গ্যালারিতে মুক্তিযুদ্ধে ব্যবহৃত বাংলাদেশের সামরিক যোদ্ধাদের নানা কীর্তি, স্মৃতিস্মারক, সেক্টর কমান্ডারদের আলোকচিত্র ও পরিচিতি, মুক্তিযোদ্ধাদের ব্যবহৃত রাইফেল, কামান, বীরশ্রেষ্ঠ হামিদুর রহমানের বহনের কফিন ইত্যাদি প্রদর্শন করা হয়। জাদুঘরের সামনে সাতজন বীরশ্রেষ্ঠের ভাস্কর্য ও সংগ্রাম থেকে স্বাধীনতা নামে দীর্ঘ মুরাল বা দেয়াল চিত্র আছে। এই জাদুঘরটির প্রদর্শনীয় সামগ্রীর মধ্যে রয়েছে বাংলাদেশের ঐতিহাসিক পটভূমি, আগরতলা ষড়যন্ত্র মামলায় আটক বঙ্গবন্ধু শেখ মুজিবুর রহমানের বন্দিশালা। এগুলির নামকরণ হয়েছে ‘হল অফ ফেম’। তাছাড়া এখানে প্রদর্শিত হচ্ছে বাংলাদেশের সংবিধানের মূলকপি, জাতীয় পতাকা, বাংলাদেশের মানচিত্র এবং ধাতুপাতে খোদাইকৃত জাতীয় সঙ্গীত।
মুক্তিযুদ্ধ জাদুঘর মুক্তিযুদ্ধ জাদুঘরের প্রাথমিক উদ্দেশ্য হচ্ছে, ইতিহাসের স্মারক সংগ্রহ ও সংরক্ষণ করে যথাযথভাবে উপস্থাপন। এর বিশেষ লক্ষ্য নতুন প্রজন্মকে স্বাধীনতার ইতিহাস বিষয়ে সচেতন করে তোলা, যার ফলে তারা মাতৃভূমির জন্য গর্ব ও দেশাত্ববোধে উদ্দীপ্ত হবে এবং উদার অসাম্প্রদায়িক গণতান্ত্রিক মূল্যবোধে বিশ্বাসী হবে।
মুক্তিযুদ্ধ জাদুঘর একাত্তরের ভয়াবহ গণহত্যার বাস্তবতা বিশ্বসমাজের কাছে মেলে ধরা এবং দায়ী ব্যক্তিদের বিচার, তথ্য প্রমাণ সংগ্রহ ও আন্তর্জাতিক অভিজ্ঞতা আহরণ ও সহায়তা গ্রহণ ইত্যাদি নিয়ে মুক্তিযুদ্ধ জাদুঘর আন্তর্জাতিক সম্মেলন করে আসছে ২০০৮ সাল থেকে। সম্মেলনে প্রণীত সুপারিশমালা জাতীয় ও আন্তর্জাতিক পর্যায়ে প্রেরণ করা হয়।
মফিদুল হক মফিদুল হক একজন বাংলাদেশী লেখক, প্রকাশক ও মুক্তিযুদ্ধ জাদুঘরের একজন প্রতিষ্ঠাতা ট্রাস্টি। তিনি ১৯৪৮ সালের ১৩ ফেব্রুয়ারি নোয়াখালীতে জন্ম জন্মগ্রহণ করেন। তিনি মুক্তিযুদ্ধ জাদুঘরের শিক্ষার্থী প্রকল্পের একজন পরিচালক। তাঁর জন্মের পরপর পিতার কর্মস্থলে নোয়াখালী শহর গ্রাস করে মেঘনা নদী।
মুক্তিযুদ্ধ জাদুঘর পাকিস্তানি বাহিনী এবং তাদের সহযোগী আলবদর, আলশাম্স দেশব্যাপী ব্যাপক হত্যাযজ্ঞ চালিয়ে বহু বধ্যভূমি তৈরি করেছিল। এমনি একটি মিরপুরের জল্লাদখানা বধ্যভূমি, যেখানে মুক্তিযুদ্ধ জাদুঘর ‘বধ্যভূমি স্মৃতিপীঠ’ গড়ে তুলেছে। একই সাথে এখানে বাংলাদেশের সকল বধ্যভূমি ও পৃথিবীর বিভিন্ন দেশের গণহত্যার পরিচয় ফুটিয়ে তোলা হয়েছে।
বাংলাদেশ পুলিশ মুক্তিযুদ্ধ জাদুঘর বাংলাদেশ পুলিশ মুক্তিযুদ্ধ জাদুঘর হলো বাংলাদেশের রাজধানী ঢাকায় প্রতিষ্ঠিত একটি ঐতিহাসিক স্মারক সংগ্রাহক প্রতিষ্ঠান। ২০১৩ সালের ২৪ মার্চ এটি সর্বসাধারণের প্রবেশের জন্য উম্মুক্ত করে দেয়া হয়।। খ্যাতিমান পুলিশ কর্মকর্তা হাবিবুর রহমান (ডিআইজি, পুলিশ সদর দপ্তর) এর উদ্যোগ এ এটি প্রতিষ্ঠিত হয়।
মুক্তিযুদ্ধ জাদুঘর ২০০৬ সাল থেকে মুক্তিযুদ্ধ জাদুঘর সবরমতী গান্ধী আশ্রম, আহমেদাবাদের সহযোগিতায় সেই ঐতিহাসিক স্থানে যুব ক্যাম্প পরিচালনা করে আসছে। ক্যাম্পে প্রতি বছর বিভিন্ন এশীয় দেশের যুব প্রতিনিধি শান্তি এবং সহনশীলতা সম্পর্কে অভিজ্ঞতা বিনিময় করেন। বিগত দুই বৎসর একই ধারায় বাংলাদেশের ৩০ থেকে ৩৫ জন যুব প্রতিনিধিদের নিয়ে বাংলাদেশে বিশেষ শিবির অনুষ্ঠিত হয়েছে।
লোকায়ন জীবন বৈচিত্র্য জাদুঘর এছাড়া এ গ্যালারির দোতলায় একটি আধুনিক মিলনায়তন, মুক্ত মঞ্চ ও মুক্তিযুদ্ধের তথ্য সমৃদ্ধ অডিও-ভিজ্যুয়াল লাইব্রেরি এবং মুক্তিযুদ্ধ বিষয়ক চলচ্চিত্র এবং তথ্যচিত্র নিয়মিত প্রদর্শনের মাধ্যমে বিশেষত নতুন প্রজন্মের কাছে মুক্তিযুদ্ধের সঠিক ইতিহাস উপস্থাপনাই মুক্তিযুদ্ধ গ্যালারি মূল লক্ষ্য।
লোকায়ন জীবন বৈচিত্র্য জাদুঘর লোকজ সংস্কৃতি ও শ্রমজীবী মানুষের জীবন-জীবিকা ও সংগ্রামে ব্যবহৃত বৈচিত্র্য সব উপকরণভিত্তিক এই জাদুঘরের যাত্রা শুরু হয় ২০০৬ সালে । তৃণমূল লোকজ গ্যালারি দিয়ে এই জাদুঘরের যাত্রা শুরু হলেও পরবর্তিতে আরো তিনটি গ্যালারি সংযোজন করা হয়। বর্তমানে এই জাদুঘরের গ্যালারি সমূহ হলো তৃণমূল লোকজ গ্যালারি, সমতলের ক্ষুদ্র নৃ-গোষ্ঠী গ্যালারি, নদী গ্যালারি, এবং মুক্তিযুদ্ধ গ্যালারি।
বীরশ্রেষ্ঠ মোস্তফা কামাল স্মৃতি জাদুঘর সাত বীরশ্রেষ্ঠ ও তিন ভাষাশহীদের জন্মস্থানে জাদুঘর ও লাইব্রেরি নির্মাণ প্রকল্পের আওতায় ৫৭ লাখ টাকা ব্যয়ে ২০০৮ সালের ৩ মে বীরশ্রেষ্ঠ সিপাহি মোহাম্মদ মোস্তফা কামাল গ্রন্থাগার ও স্মৃতি জাদুঘর নির্মাণ করা হয়। ভবিষ্যৎ প্রজন্মের কাছে মুক্তিযুদ্ধ ও বীরশ্রেষ্ঠদের ইতিহাস ছড়িয়ে দেওয়ার লক্ষ্যে এটি নির্মিত হয়।
বাংলাদেশ পুলিশ মুক্তিযুদ্ধ জাদুঘর এই স্মারক জাদুঘরটি প্রথমাবস্থায় ২০১৩ সালের ২৪ মার্চ তারিখে রাজারবাগ পুলিশ লাইনসের টেলিকম ভবনে স্থাপন করা হয়। পরবর্তীতে ২০১৭ সালের ২৩ জানুয়ারি তারিখে "জাতীয় পুলিশ সপ্তাহ ২০১৭"-এর উদ্বোধনের দিন প্রধানমন্ত্রী শেখ হাসিনা পুলিশ স্মৃতিস্তম্ভের ঠিক পাশেই নব-নির্মিত জাদুঘর ভবনের উদ্বোধন করেন।
বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগার মহান মুক্তিযুদ্ধে বীর শ্রেষ্ঠ মুন্সী আবদুর রউফ এর অসাধারণ নৈপূন্য ও আত্মত্যাগের স্মৃতি রক্ষার্থে ২০০৮ সালে বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগারটি স্থাপিত হয়।
ফরিদপুর জেলার মধুখালী উপজেলার কামারখালী ইউনিয়নের সালামাতপুর গ্রামে বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগারটি অবস্থিত
তেলিয়াপাড়া স্মৃতিসৌধ ৪ঠা এপ্রিল, ঐতিহাসিক তেলিয়াপাড়া দিবস হিসাবে পালন করা হয়। তেলিয়াপাড়ার অধিবাসী মুক্তিযুদ্ধের বিশিষ্ট সংগঠক দেওয়ান আশ্রাব আলীর এক লিখিত তথ্যে জানা যায়, খালেদ মোশারফ এর নির্দেশে দেওয়ান আশ্রাব আলী তেলিয়াপাড়া চা বাগানের শ্রমিকদেরকে নিয়ে জঙ্গল কেটে ভারতে জীপ যাওয়ার মত একটি রাস্তা নির্মাণ করেন। মুক্তিযুদ্ধের ঐতিহাসিক স্থান বাংলোটিতে মুক্তিযুদ্ধ জাদুঘর তৈরির পরিকল্পনা নিয়েছে মুক্তিযুদ্ধ মন্ত্রণালয়।
আবুল বরকত স্মৃতি জাদুঘর দোতলায় আছে একটি পাঠাগার। সেখানে মুক্তিযুদ্ধ ও ভাষা আন্দোলনের ওপর বাংলাদেশে প্রকাশিত দলিল ও বইপত্রও আছে। জাদুঘরটি দর্শনার্থীদের জন্য রবিবার থেকে বৃহস্পতিবার সকাল ১০টা থেকে বিকেল ৪টা পর্যন্ত খোলা থাকে।
বিজয় কেতন জাদুঘর জাদুঘরের মূল ফটকে স্থাপিত হয়েছে সাত জন মুক্তিযোদ্ধার একটি সম্মিলিত ভাস্কর্য। এদের একজন হলেন বাংলাদেশের পতাকাবাহী এক নারী। এই বিশেষ ভাস্কর্যটিকে বিজয় কেতন বলা হয়। 
বুধবার ব্যতীত বৃহস্পতি থেকে মঙ্গলবার বিকাল ৩টা থেকে রাত ৮টা পর্যন্ত, শনিবার ১০টা থেকে দুপুর ১২টা এবং বিকাল ৩টা থেকে রাত ৮টা পর্যন্ত বিজয় কেতন মুক্তিযুদ্ধ জাদুঘর খোলা থাকে।
লোকায়ন জীবন বৈচিত্র্য জাদুঘর মুক্তিযুদ্ধ গ্যালারিতে ১৭৫৭ সালের পলাশী যুদ্ধ থেকে শুরু করে ১৯৭১ সালের মহান মুক্তিযুদ্ধের মাধ্যমে আমাদের অর্জন সমূহের বিভিন্ন ইতিহাস, আলোকচিত্র, পত্রপত্রিকায় প্রকাশিত বিভিন্ন সংবাদ ইত্যাদি প্রদর্শন করা হয়েছে । এখানে রয়েছে মহান মুক্তিযুদ্ধে মুক্তিযোদ্ধাদের ব্যবহৃত বিভিন্ন উপকরণ, রণাঙ্গনের ইতিহাস এবং ছোট ছোট বোতলে দেশের বিভিন্ন বধ্যভূমির মাটি ।
গাংগাটিয়া জমিদার বাড়ি বাংলাদেশের মহান মুক্তিযুদ্ধের সময় পাকবাহিনী এই জমিদার বাড়িতে হামলা চালায়। মানব বাবুর পিতা ও পরিবারের অন্যান্য সদস্যদেরকে তারা হত্যা করে। বর্তমানে পাকবাহিনী যে জায়গায় মানব বাবুর পিতাকে হত্যা করেছে। সেখানে তিনি একটি সমাধি তৈরি করেছেন। এই জমিদার বাড়ির মুক্তিযুদ্ধের ইতিহাসের উপর ভিত্তি করে মুক্তিযুদ্ধ জাদুঘর একটি ডকুমেন্টারি তৈরি করেছে।
লুভ্‌র জাদুঘর লুভ্‌র জাদুঘর ( "ল্য ম্যুজে দ্যু লুভ্‌র্‌") বিশ্বের বৃহত্তম শিল্পকলা জাদুঘর এবং ফ্রান্সের রাজধানী প্যারিসের একটি ঐতিহাসিক স্থাপনা। শহরের কেন্দ্রভাগের এই বিশিষ্ট স্থাপনাটি সেন নদীর ডান তীরে শহরের ১ম আরোঁদিসমঁ বা ওয়ার্ডে অবস্থিত। জাদুঘরটির প্রদর্শনস্থলের আয়তন প্রায় ৭২,৭৩৫ বর্গমিটার (প্রায় ৮ লক্ষ বর্গফুট) এবং এখানে প্রাগৈতিহাসিক যুগ থেকে ২১শ শতক পর্যন্ত সৃষ্ট প্রায় ৩৮ হাজার শিল্পবস্তু প্রদর্শন করা হয়। ২০১৭ সালের হিসাব অনুযায়ী লুভ্‌র জাদুঘর বিশ্বের সবচেয়ে বেশী পরিদর্শিত শিল্পকলা জাদুঘর; এ বছর এখানে ৮ কোটি ১০ লক্ষ দর্শনার্থী ঘুরতে আসেন।
বীরশ্রেষ্ঠ মোস্তফা কামাল স্মৃতি জাদুঘর জাদুঘরে রক্ষিত স্মৃতিচিহ্ন আর বই নতুন প্রজন্মের কাছে মুক্তিযুদ্ধের ইতিহাস তুলে ধরার কাজটি করে যাচ্ছে।নানা ধরনের বইয়ের মধ্যে প্রতিটি বিষয়ের জন্য রয়েছে আলাদা আলাদা আলমারি। প্রতিটি আলমারিতে রয়েছে বিষয়ভিত্তিক নাম, যা দেখে যে বই প্রয়োজন, তা পাওয়া যাবে। রয়েছে জীবনী, উপন্যাস, ধর্মীয়, বিজ্ঞান ও তথ্যপ্রযুক্তি, রচনাবলি, মুক্তিযুদ্ধ, সাধারণ জ্ঞান, শিশুসাহিত্য, কবিতাসমগ্রসহ নানা ধরনের বই। বইয়ের পাশাপাশি পড়ার জন্য বড় মিলনায়তনকক্ষে ছোট ছোট টেবিল সাজানো আছে। সাজানো বইয়ের এক পাশে রয়েছে বীরশ্রেষ্ঠর ব্যবহূত সামগ্রী আর ছবি। বই ছাড়াও এই পাঠাগারে রয়েছে প্রতিদিনের জাতীয় দৈনিক পড়ার সুযোগ।
স্বাধীনতা জাদুঘর জাদুঘরটিতে ১৪৪টি কাচের প্যানেলে ৩০০-এরও বেশি ঐতিহাসিক আলোকচিত্র প্রদর্শিত হয়। টেরাকোটা, ঐতিহাসিক আলোকচিত্র, যুদ্ধের ঘটনা সম্বলিত সংবাদপত্রের প্রতিবেদনও প্রদর্শিত হয়। এছাড়া মুক্তিযুদ্ধের পক্ষে বিভিন্ন বিদেশী পত্রিকায় প্রকাশিত সংবাদের প্রতিলিপি এবং মুক্তিযুদ্ধের পক্ষে বিদেশে প্রচারণা সৃষ্টিতে তৈরিকৃত বিভিন্ন পোস্টারও জাদুঘরটিত প্রদর্শনীতে রয়েছে। বাংলাদেশের বেশ কিছু গুরুত্বপূর্ণ প্রত্নতাত্ত্বিক স্থান এবং স্থাপনার চিত্রও রয়েছে এখানে। ১৯৭১ সালের ১৬ ডিসেম্বরে যে টেবিলে তৎকালী পাকিস্তান সেনাবাহিনীর পূর্ব জোনের কমান্ডার লেফটেন্যান্ট জেনারেল আমির আবদুল্লাহ খান নিয়াজি আত্মসমর্পণ করে স্বাক্ষর করেন, তার একটি অনুলিপি রয়েছে জাদুঘরটিতে। তবে মূল টেবিলটি বাংলাদেশ জাতীয় জাদুঘরে রয়েছে।
দিনাজপুর জাদুঘর ১৯৭১ খ্রিস্টাব্দের মুক্তিযুদ্ধের সময় জাদুঘরটির ব্যাপক ক্ষয়ক্ষতি সাধিত হয়। পাকিস্তানী হানাদার ও তাদের দোসররা হয় লুট করে অথবা ধ্বংস করে দিয়ে যায় জাদুঘরটির অনেক প্রত্ননিদর্শন। এই জাদুঘরটির ইতিহাস বলতে মূলত জনাব আবুল কালাম মহোম্মদ যাকারিয়া কর্তৃক প্রণীত "দিনাজপুর জাদুঘর" বইটিকে গ্রহণ করা হয়। অবশ্য এব্যাপারে মতভেদ দেখা যায় যখন জনাব মেহরাব আলী প্রণীত "দিনাজপুর জাদুঘর" বইটির তথ্য গ্রহণ করা হয়। তবে স্থানীয় লোকদের বর্ণনানুযায়ী বিভিন্ন ক্ষেত্রে জনাব যাকারিয়ার বক্তব্যই গ্রহণযোগ্য বলে ধর্তব্য হয়েছে।
মুক্তিযুদ্ধ জাদুঘর চতুর্থ গ্যালারিতে বিভিন্ন পর্যায়ে বাঙালির প্রতিরোধ গড়ে তোলার নিদর্শন রয়েছে। মুক্তিযুদ্ধের সম্মুখযুদ্ধ, মুক্তিযোদ্ধাদের প্রশিক্ষণ, গণমানুষের দুরবস্থা, যৌথ বাহিনীর অভিযান, বিভিন্ন অঞ্চলে বিজয়, বুদ্ধিজীবী হত্যা, ঢাকায় পাকিস্তানি দখলদারদের আত্মসমর্পণ—এই ক্রমানুসারে সাজানো হয় শেষ গ্যালারিটি।
গাণিতিক রসিকতা উদাহরনঃ
এক জাদুঘরের ভিজিটর প্রশংশা সহকারে একটি Tyrannosaurus ডাইনোসরের fossil দেখতেছে। সে ঐ খানের কর্মচারীকে জিজ্ঞেস করল, এটি কত বছর আগের? 
কর্মচারি বললঃএটি পষট্টি কোটি, তিন বছর দুই মাস আঠারো দিন আগের। 
জাদুঘরের ভিজিটর জিজ্ঞেস করল। আপনি কিভাবে এত সঠিক ভাবে বলতে পারলেন?
কর্মচারি বললঃ আমি যখন এখানে কাজ শুরু করি তখন এক বিজ্ঞানিকে একই প্রশ্ন করি, সে বলল ফসিল টি পষট্টি কোটি বছর আগের। এবং আমি বিজ্ঞানিকে প্রশ্নটি জিজ্ঞেস করছি তিন বছর দুই মাস আঠারো দিন আগে।
মুক্তিযুদ্ধ জাদুঘর একটি বৃহৎ আকারের বাসের অভ্যন্তরে প্রদর্শনী সাজিয়ে একে পরিণত করা হয়েছে খুদে জাদুঘরে। বাংলাদেশ জুড়ে পরিভ্রমণ দ্বারা বাসটি জেলা উপজেলার প্রত্যন্ত অঞ্চলে প্রদর্শনীর আয়োজন করে থাকে। ২০০১ থেকে ভ্রাম্যমাণ জাদুঘর বাসটি বিভিন্ন জেলায় যেতে শুরু করেছে। ২০০৩ সাল থেকে বিশেষভাবে শিক্ষাপ্রতিষ্ঠানে প্রদর্শনী আয়োজন করেছে। এ-পর্যন্ত ৩২টি জেলার ২০৬ উপজেলায় ৬৩৫টি শিক্ষা প্রতিষ্ঠানের ৩,৫৫,১৬৩ জন ছাত্রছাত্রী প্রদর্শনীতে অংশ নিয়েছে। (ডিসেম্বর ২০১০)
‘স্বাধীনতা সংগ্রামের প্রেক্ষাপটে মানবাধিকার, শান্তি ও সম্প্রীতির শিক্ষা’ কর্মসূচির আওতায় ভ্রাম্যমাণ জাদুঘরটি শিক্ষার্থীর কাছে বিশেষ উপস্থাপনা করে থাকে। সেই সাথে শিক্ষার্থীদের তাদের পরিবার-পরিজন ও প্রতিবেশীদের মধ্য থেকে যাঁরা একাত্তরের দিনগুলো প্রত্যক্ষ করেছেন তাঁদের কোনো একজনের অভিজ্ঞতার বিবরণী শুনে তা নিজ ভাষায় লিখে জাদুঘরে প্রেরণ করতে উদ্বুদ্ধ করা হয়। এ পর্যন্ত প্রায় ১৬,০০০-এরও বেশি প্রত্যক্ষ্যদর্শী ভাষ্য সংগৃহীত হয়েছে ও তা আরকাইভে সংরক্ষিত হচ্ছে।
লুভ্‌র জাদুঘর ১৭৯৩ সালের ১০ই আগস্ট ৫৩৭টি চিত্রকর্মের একটি প্রদর্শনীর মাধ্যমে লুভ্‌র জাদুঘরটি উদ্বোধন করা হয়। এগুলি মূলত রাজা ও গির্জাসমূহের সংগ্রহ থেকে নেওয়া হয়েছিল। এরপর সম্রাট নাপোলেওঁ-র (নেপোলিয়ন) শাসনামলে যুদ্ধের সময় ফরাসি সেনাবাহিনী কর্তৃক বাজেয়াপ্ত শিল্পকর্ম দিয়ে জাদুঘরের সংগ্রহ আরও সমৃদ্ধশালী হয়, কিন্তু তাঁর মৃত্যুর পর সেগুলির বেশির ভাগই আবার মূল মালিকের কাছে ফেরত দেওয়া হয়। এরপর রাজা ১৮শ লুই ও ১০ম শার্লের সময়ে এবং ২য় ফরাসি সাম্রাজ্যের পর্বে জাদুঘরটির সংগ্রহে প্রায় ২০ হাজার শিল্পকর্ম যোগ করা হয়। এরপর থেকে ধারাবাহিকভাবে অনুদান ও অধিকৃতির মাধ্যমে জাদুঘরের সংগ্রহের আয়তন ক্রমাগত বৃদ্ধি পাচ্ছে।
বাংলাদেশ ডাক জাদুঘর জাদুঘরের মোট ২,১৬০ বর্গফুট আয়তনের কক্ষ দুটির একটিতে ডাক বিভাগের কার্যক্রমে ব্যবহূত বিভিন্ন প্রকার জিনিসপত্র স্থান পেয়েছে। এর মধ্যে উর্দি পরিহিত, বর্শা ও লণ্ঠন হাতে এবং কাঁধে চিঠির ব্যাগসহ একটি পূর্ণ মাপের ডাকপিয়নের অবয়ব এবং রানী ভিক্টোরিয়া আমলের একটি বিশালাকৃতির ডাকবাক্স উল্লেখযোগ্য। এছাড়া বিভিন্ন সময়ে ব্যবহৃত ডাকবাক্স এবং বিদেশের বিভিন্ন দেশে ব্যবহূত আধুনিক ডাকবাক্স, বিভিন্ন সময়ে ব্যবহূত চিঠিপত্রে ডাকমাশুল বসানোর বিভিন্ন ব্র্যান্ডের হস্ত ও বিদ্যুৎচালিত যন্ত্র, খুলনা ও বরিশালের নদী তীরবর্তী অঞ্চলে ব্যবহূত পরিভ্রমণকারী ডাকঘরের ক্ষুদ্রাকৃতি নমুনাও এখানে আছে। পার্সেল করার কাজে ব্যবহূত সাত মণ পর্যন্ত ওজন মাপার তুলাদন্ড, ডাকঘরে বিভিন্ন সময়ে ব্যবহূত সিলমোহর, হাত ও টেবিলঘড়ি, রানার ও পিয়নদের বেল্টে ব্যবহূত ব্যাজ, উর্দি ও পোশাক, বিভিন্ন প্রকার ডাকসামগ্রী বহনের উপযোগী বিভিন্ন মাপের ব্যাগ ও ডাকঘরের বিভিন্ন কর্মকর্তা ও কর্মচারীদের ব্যবহূত অন্যান্য দ্রব্যাদি, যার অধিকাংশই শত বছরের পুরাতন। দ্বিতীয় ঘরের দেয়ালে বিশ্ব ডাক সংস্থার ১৯১টি সদস্য রাষ্ট্র কর্তৃক প্রেরিত সে সকল দেশের বিভিন্ন প্রকার ডাকটিকিট একটি কাঁচঘেরা তাকে রাখা আছে।
খুলনা বিভাগীয় জাদুঘর খুলনা জেলার শিববাড়ী ট্রাফিক মোড়ের জিয়া পাবলিক হলের পাশেই প্রতিষ্ঠিত খুলনা জাদুঘর। খুলনা বিভাগীয় জাদুঘর ১৯৯৮ সালে প্রতিষ্ঠিত হয়। জাতীয় জাদুঘরের আওতায় ও প্রত্নতত্ত অধিদপ্তরের তত্তাবধানে জাদুঘরটি পরিচালিত। আয়তনের দিক থেকে এটি দেশের দিত্বীয় বৃহত্তম জাদুঘর। দেশের বিভিন্ন স্থানে প্রাপ্ত নানান প্রত্নতাত্তিক নিদর্শন বিশেষ করে ঝিনাইদহের বারবাজার, যশোরের ভরত ভায়ানা এবং বাগেরহাটের খানজাহান আলী সমাধিসৌধ খননের ফলে প্রাপ্ত নানান দুর্লভ নিদর্শন প্রদর্শিত হচ্ছে এ জাদুঘরে।
এ জাদুঘরে দেশের দক্ষিণ অঞ্চলের বিভিন্ন ঐতিহ্য খ্যাত আলোকচিত্র দেখা যাবে, তার মদ্ধে বিশ্ব ঐতিহ্য খ্যাত ষাটগম্বুজ জামে মসজিদ, নয়গম্বুজ মসজিদ, রনবিজয়পুর মসজিদ, জিন্দা পীরের মসজিদ, সোনা বিবির মসজিদ, সিঙ্গারা মসজিদ, দীদার খার মসজিদ, আনোয়ার খার মসজিদ, আহমদ খার মসজিদ, চিল্লাখানা, খানজাহান আলী (র.) এর বসতভিটা ও দীঘি, কোতয়ালী, কালোদীঘি, বিবি গোগিনীর মসজিদ এবং দশ গম্বুজ মসজিদসহ বৃহত্তর খুলনা, যশোর, বাগেরহাট, সাতক্ষীরা, নড়াইল, মাগুরা, কুষ্টিয়া, ঝিনাইদহ, মেহেরপুর অঞ্চলের। এছাড়াও সারা দেশের বিভিন্ন গুরুত্বপূর্ন প্রত্নতত্ত স্থাপনার আলোকচিত্র দেখা যাবে এখানে।
ঢাকা বাংলাদেশের সংবিধানের ৫(ক) অনুচ্ছেদ অনুযায়ী ঢাকা বাংলাদেশের রাজধানী। আধুনিক ঢাকা বাংলাদেশের রাজনৈতিক, সাংস্কৃতিক ও অর্থনৈতিক জীবনের প্রধান কেন্দ্র। এটা প্রশংসিত জাতীয় দর্শনীয় স্থানগুলো যেমন জাতীয় সংসদ ভবন,ঢাকা কলেজ, ঢাকা বিশ্ববিদ্যালয়, মুক্তিযুদ্ধ জাদুঘর, জাতীয় জাদুঘর, জাতীয় শহীদ মিনার, লালবাগের কেল্লা , আইডিয়াল স্কুল এন্ড কলেজ ইত্যাদির মূলস্থান।
মুক্তিযুদ্ধ জাদুঘর ঢাকা মেট্রোপলিটান এলাকায় শিক্ষার্থীদের পরিবহন যোগে জাদুঘর পরিদর্শনে নিয়ে আসা হয়। তারা ‘বাংলাদেশের মুক্তি সংগ্রামের ইতিহাস’ শিরোনামে একটি তথ্যচিত্র দেখে, গ্যালারি পরিদর্শন করে, কুইজ পরীক্ষায় অংশ নেয় এবং সবশেষে আলোচনায় মিলিত হয়। আউটরিচ কর্মসূচির যাত্রা সূচিত হয় ১৯৯৭ সালে। nsaalhsjsoinalaohveghwbsisn smalএ-পর্যন্ত অংশগ্রহণকারী শিক্ষাপ্রতিষ্ঠান ৫০১, শিক্ষার্থী ১,২২,০২১ (ডিসেম্বর ২০১০)।
বাংলাদেশ জাতীয় জাদুঘর জাদুঘরটি শাহবাগ মোড়ের সন্নিকটে বঙ্গবন্ধু শেখ মুজিব মেডিকেল বিশ্ববিদ্যালয়, রমনা পার্ক ও চারুকলা ইন্সটিটিউটের পাশে অবস্থিত। এখানে নৃতত্ব, চারুকলা, ইতিহাস, প্রকৃতি এবং আধুনিক ও বিশ্ব-সভ্যতা, বাংলাদেশের মুক্তিযুদ্ধ ইত্যাদি বিষয়ে আলাদা ৪৪টি প্রদর্শনীকক্ষ (গ্যালারি) রয়েছে। এছাড়া এখানে একটি সংরক্ষণাগার, গ্রন্থাগার, মিলনায়তন, আরকাইভ, সিনেস্কেইপ এবং চলচ্চিত্র প্রদর্শনালয় রয়েছে।
মুক্তিযুদ্ধ জাদুঘর স্বাধীনতা উৎসব/বিজয় উৎসব/ বইমেলা/ চিত্র প্রদর্শনী/বঙ্গবন্ধুর শাহাদৎবরণ দিবস/তাজউদ্দীন আহমদ জন্ম দিবস/মিরপুর মুক্ত দিবস/মিরপুর জল্লাদখানা বধ্যভূমি স্মৃতিপীঠ প্রতিষ্ঠা দিবস/শিক্ষক সম্মেলন/ গণঅভ্যুত্থান দিবস/সার্জেন্ট জহুরুল হক দিবস/বিশ্ব মানবাধিকার দিবস/ বিশ্ব জাদুঘর দিবস/বিশ্ব শরণার্থী দিবস/ হিরোশিমা দিবস/বজলুর রহমান স্মৃতিপদক প্রদান ইত্যাদি অনুষ্ঠান আয়োজিত হয়।
মুক্তিযুদ্ধ জাদুঘর প্রথম গ্যালারিতে প্রাগৈতিহাসিক কাল থেকে ১৯৭০ সাল পর্যন্ত কালপর্বে এই জনপদের প্রতিনিধিত্বমূলক প্রত্ননিদর্শন রয়েছে।
দ্যা থার্ড ক্লাস ক্যারেজ দ্যা থার্ড ক্লাস ক্যারেজ () আনুমানিক ১৮৬২ থেকে ১৮৬৪ সালে শিল্পী হেনরি ডওমিয়ের তৈল রং মাধ্যমে আঁকা সমকোণ আয়তন বিশিষ্ট অসমাপ্ত একটি চিত্রকর্ম। যা মেট্রোপলিটন মিঊজিয়াম অব আর্ট জাদুঘরে সংরক্ষিত আছে । ডওমিয়ের এর আঁকা এই ধরনের আরো একটি চিত্রকর্ম ন্যাশনাল গ্যালারি অফ আর্ট জাদুঘরে সংরক্ষিত আছে।
এশিয়াটিক সোসাইটি ঐতিহ্য জাদুঘর এশিয়াটিক সোসাইটি ঐতিহ্য জাদুঘর ঢাকা শহরের নিমতলী নামক স্থানে অবস্থিত।
মোগল ও ব্রিটিশ আমলের মধ্যবর্তী সময়ে ঢাকা তথা বাংলার সমাজ, অর্থনীতি, ধর্ম, জীবন ইত্যাদি বিষয়ে ঐতিহাসিক গুরুত্ব এবং শিক্ষা, সংস্কৃতি এবং গবেষণার কেন্দ্র হিসেবে জাদুঘরটি প্রতিষ্ঠা করা হয়।
নিমতলী প্রাসাদের ধ্বংসাবশেষ হিসেবে পরিচিত নিমতলী দেউড়ী ভবনে জাদুঘরটি প্রতিষ্ঠা করা হয়েছে। ভবনটি ১৭৬৫-৬৬ সালে তৈরি করা হয়। দেউড়ী অর্থাৎ প্রবেশপথ এই ভবনের ভেতর দিয়ে তৈরি করা হয়েছে বলে এর নাম দেউড়ী ভবন। ভবনটি সাধারণ তিন তলা ভবনের সমান উঁচু। এই ভবনেই এশিয়াটিক সোসাইটির প্রথম কার্যালয় ছিলো। ১৯৫২ সালের ৩রা জানুয়ারি যাত্রা শুরু করে এশিয়াটিক সোসাইটি। সংগঠনের নানা স্মারকলিপি জাদুঘরে রাখা হয়েছে। নীচতলায় মোট ৩টি গ্যালারিতে স্মারক ছাড়াও নবাবী আমল নিয়ে ইতিহাসভিত্তিক তৈরি বিভিন্ন প্রামাণ্যচিত্র দেখানো হয়। দুই তলায় দৈর্ঘ্য-প্রস্থে সমান একটি গ্যালারি আছে এবং তিন তলায় ৪৫ ফুট দৈর্ঘ্যের একটি বিশাল গ্যালারি আছে। এখানে মসলিন কাপড়, ধাতব মুদ্রা, বিভিন্ন সময়ের তৈজসপত্র রাখা হয়েছে। নবাব নুসরৎ জং এর দরবারের ত্রিমাত্রিক উপস্থানাও আছে এই গ্যালারিতে।
প্রাথমিকভাবে জাদুঘরের জন্য ঐতিহাসিক ৮৩টি স্মারক সংগ্রহ করা হয়েছে। এখানে মোট ৫টি গ্যালারিতে দরবারে ব্যবহৃত হুঁকা, মসলিন কাপড়, মুদ্রা, কাঁটা চামচ, চাকু, প্লেট, বাটি, স্যুপ পাত্র, বাতি, ক্যাশবাক্স, পানদান, কুরআন শরীফ, দোয়াত, ঝাড়বাতি ইত্যাদি রাখা হয়েছে।
বাংলাদেশ ভবন জাদুঘরটি ৪টি জোনে বিভক্ত। শুরু হয়েছে উয়ারি বটেশ্বরে প্রাপ্ত ২৫০০ হাজার বছর পুরনো সভ্যতার নিদর্শন দিয়ে। শেষে রয়েছে ৭১-এর মুক্তিযুদ্ধ।
মাঝের অনেকটা সময় জুড়ে রবীন্দ্রনাথ প্রসঙ্গ। প্রত্নতাত্ত্বিক নিদর্শন যেমন রয়েছে, তেমনই আছে অতি দুর্লভ কিছু ছবি, বাংলাদেশ জাতীয় জাদুঘরে সংরক্ষিত নানা প্রত্ন নিদর্শনের অনুকৃতি। প্রত্নতাত্ত্বিক নিদর্শনগুলির মধ্যে উয়ারি বটেশ্বরে প্রাপ্ত প্রত্ন নিদর্শন যেমন আছে, তেমনই আছে ৬ষ্ঠ-৭ম শতকের পোড়ামাটির কাজ, ১৬শ শতকের নক্সাখচিত ইট প্রভৃতি। রয়েছে পাহাড়পুর, মহাস্থানগড়ের নানা নিদর্শন, দেবদেবীদের মূর্তি। কোনটা পোড়ামাটির, কোনটি ধাতব। মাঝখানে সুলতানি এবং ব্রিটিশ শাসনামলও এসেছে জাদুঘরটিতে রাখা নানা প্যানেলে। ঢাকার জাতীয় জাদুঘর থেকে আনা বেশ কিছু মুদ্রাও রয়েছে।
চট্টগ্রাম বিশ্ববিদ্যালয় জাদুঘর এই সংরক্ষণাগার বাংলাদেশের মুক্তিযুদ্ধের বিপুল নথির মূল্যবান সংগ্রহ রয়েছে, যা দেশ-বিদেশ এবং বিশিষ্ট ব্যক্তিত্বদের নিকট থেকে সংগৃহীত হয়েছে, যেখানে রয়েছে আলোকচিত্র, চিঠি, প্রকাশনা ও পোস্টার। এই সংগ্রহে যুদ্ধ চলাকালীন সময়ের টাইম, নিউজউইক, দ্য ইকনমিস্ট এবং বিশ্বের অন্যান্য নেতৃস্থানীয় প্রত্রিকার এবং প্রকাশনা সংগ্রহ উল্লেখযোগ্য। এছাড়াও রয়েছে মুক্তযুদ্ধের দূর্লভ দলিলপত্র, স্মারক গ্রন্থ এবং মুক্তিযুদ্ধে নিহত হওয়া চট্টগ্রাম বিশ্ববিদ্যালয়ের শিক্ষার্থীদের নিয়ে বের হওয়া বিভিন্ন প্রকাশনা।
হাবিবুর রহমান (পুলিশ কর্মকর্তা) হাবিবুর রহমান বাংলাদেশ পুলিশ মুক্তিযুদ্ধ জাদুঘর প্রতিষ্ঠার পেছনে ভূমিকা পালন করেন এবং সভাপতি হিসেবে দায়িত্ব পালন করছেন।
আসাদুজ্জামান নূর মুক্তিযুদ্ধ জাদুঘর প্রতিষ্ঠায় অক্লান্ত পরিশ্রম করেছেন আসাদুজ্জামান নূর। তিনি মুক্তিযুদ্ধ যাদুঘরের ট্রাষ্টি সদস্য, আবৃত্তি সমন্বয় পরিষদের সভাপতি, সম্মিলিত সাংস্কৃতিক জোটের সদস্য ও বাংলাদেশ রাশিয়া মৈত্রী সমিতির সাধারণ সম্পাদক হিসেবে দায়িত্ব পালন করে চলেছেন। নব্বইয়ের দশকে নন্দিত কথাসাহিত্যিক হুমায়ূন আহমেদ রচিত কোথাও কেউ নেই নাটকে বাকের ভাই চরিত্রে অভিনয় করে দেশব্যাপী তুমুল জনপ্রিয়তা লাভ করেন। দেশটিভিতে প্রচারিত “কে হতে চায় কোটিপতি” অনুষ্ঠান উপস্থাপনার দায়িত্বও পালন করেন তিনি।
ডেসটিনি গ্রুপ মুক্তিযুদ্ধ জাদুঘর নির্মাণে ৩ কোটি ৩ লক্ষ টাকা অনুদান দিয়েছিল প্রতিষ্ঠানটি। ২০১৭ সালের ১৬ এপ্রিল প্রধানমন্ত্রী শেখ হাসিনা আনুষ্ঠানিকভাবে এই নয়তালা ভবনটির উদ্ভোধন করেন।
জাতীয় বিজ্ঞান ও প্রযুক্তি জাদুঘর জাতীয় বিজ্ঞান ও প্রযুক্তি জাদুঘর ঢাকা সিটি কর্পোরেশনের শেরেবাংলা নগর থানার আগারগাঁও তে ১৯৬৫ সালের ২৬ এপ্রিল প্রতিষ্ঠিত হয়। জাদুঘরটি বিজ্ঞান ও প্রযুক্তি মন্ত্রানালয়ের তত্ত্বাবধানে পরিচালিত হয়ে আসছে। এখানে মোট ৭টি গ্যালারী, প্রবেশ ও বাহির হওয়ার জন্য দুটি আলাদা পথ এবং ঘুরে দেখানোর জন্য গাইড রয়েছে। এছাড়া আকাশ মেঘমুক্ত থাকা সাপেক্ষে প্রতি শনি ও রবিবার সন্ধ্যার পরে টেলিস্কোপের সাহায্যে আকাশ পর্যবেক্ষনের আয়োজন করে থাকে কর্তৃপক্ষ।
চট্টগ্রাম বিশ্ববিদ্যালয় গ্রন্থাগার বিশ্ববিদ্যালয়ের কেন্দ্রীয় গ্রন্থাগারে ১৯৭১ সালে সংগঠিত মুক্তিযুদ্ধের সঠিক ইতিহাস চর্চার উপযোগী মুক্তিযুদ্ধ কর্নার ২০০৯ সালে চালু করা হয়। তৎকালীন উপাচার্য আবু ইউসুফ আলমের উদ্যোগে এই কর্নার স্থাপিত হয়। এখানে মুক্তিযুদ্ধের ইতিহাস সংবলিত বই ও জার্নালসহ দুর্লভ চিত্রের সংগ্রহ রয়েছে। বর্তমানে মুক্তিযুদ্ধ কর্নারে মোট বইয়ের সংখ্যা আনুমানিক ১১৩০।
লালমনিরহাট জেলা জাদুঘর এই সংগ্রহশালায় সংরক্ষিত আছে ৩৫০ রকমের প্রাচীন ও আধুনিক মুদ্রা, বিভিন্ন তৈজসপত্র, বাদ্যযন্ত্র, অলঙ্কার, মুক্তিযুদ্ধের স্মৃতি, প্রাচীন দলিল, পুঁথি, পাণ্ডুলিপি, দুই হাজার গ্রন্থ, স্মরণিকা, পত্রপত্রিকা, কীর্তিমান ব্যক্তিবর্গের ছবি ও পরিচিতিসহ নানা ঐতিহাসিক উপকরণ।
এফসি বার্সেলোনা জাদুঘর এই জাদুঘরটির আয়তন ৩৫,০০ বর্গমিটার এবং এতে প্রতি বছর গড়ে প্রায় ১.২ মিলিয়ন দর্শনার্থী ভ্রমন করে। দর্শনার্থীর দিক থেকে বার্সেলোনার জাদুঘরগুলোর মধ্যে এটি দ্বিতীয়।
বাংলাদেশ পুলিশ মুক্তিযুদ্ধ জাদুঘর জাদুঘরটিতে মুক্তিযুদ্ধের সময় পুলিশ সদস্যদের ব্যবহূত রাইফেল, বন্দুক, মর্টারশেল, হাতব্যাগ, টুপি, চশমা, মানিব্যাগ, ইউনিফর্ম, বেল্ট, টাই, স্টিক, ডায়েরি, বই, পরিচয়পত্র, কলম, মেডেল, বাঁশি, মাফলার, জায়নামাজ, খাবারের প্লেট, পানির মগ, পানির গ্লাস, রেডিও, শার্ট, প্যান্ট, র‍্যাংক ব্যাজসহ টিউনিক সেট, ক্যামেরা, পাসপোর্ট, ড্রাইভিং লাইসেন্স, লোহার হেলমেট, হ্যান্ড মাইক, রক্তভেজা প্যান্ট-শার্ট, দেয়ালঘড়ি, এমএম রাইফেল, মর্টার, মর্টার শেল, সার্চ লাইট, রায়ট রাবার শেল, রিভলবার, এলএমজি, মেশিনগান, এমএম এলএমজি, বোর রিভলবার, রাইফেল, বোর শটগান, এমএম এসএমজিসহ বিবিধ স্মারক।
ইমাম রেজার মাজার ইমাম রেজার মাজার ইরানের মাশহাদে অবস্থিত ইসলাম ধর্মের বার ইমামের অন্তর্ভুক্ত অষ্টম ইমাম ইমাম রেজার মাজার শরীফ। মাজার শরীফের ভবনটিতে একটি জাদুঘর রয়েছে। আয়তনের দিক থেকে এই মসজিদটি পৃথিবীর সর্ব বৃহৎ এবং ধারন ক্ষমতার দিক থেকে দ্বিতীয় সর্ব বৃহৎ মসজিদ। ভবনটির সাথে ঘোহারশাদ মসজিদ, একটি জাদুঘর, একটি পাঠাগার, চারটি শিক্ষা প্রতিষ্ঠান, একটি সমাধি ক্ষেত্র, রাজাভী ইউনিভার্সিটি অব ইসলামিক সায়েন্সেস, জিয়ারতকারীদের জন্য খাবার ঘর, সালাত আদায়ের জন্য বিশাল কক্ষ এবং আরো অনেক ভবন রয়েছে।
চট্টগ্রাম বিশ্ববিদ্যালয় জাদুঘর জাদুঘরটির বর্তমান স্থায়ী সংগ্রহ সংখ্যা প্রায় শতাধিক, যেখানে রয়েছে প্রাগৈতিহাসিক ও প্রত্নতাত্ত্বিক ভাস্কর্য, লোকশিল্প, ইসলামিক এবং সমসাময়িক শিল্পের বিভিন্ন সংগ্রহ এবং বাংলাদেশের আধুনিক শিল্পকলার নিদর্শন। পাশাপাশি রয়েছে কাঠের জীবাশ্ম; ময়নামতী, মহাস্থান ও পাহাড়পুর প্রত্নক্ষেত্র হতে উৎখননকৃত বিভিন্ন শিল্পবস্ত্ত; প্রাচীন ও মধ্যযুগের মুদ্রা, শিলালিপি, পান্ডুলিপি, ভাস্কর্য, টেরাকোটা, অস্ত্র ও আগ্নেয়াস্ত্র, পোষাক-পরিচ্ছদ, ধাতু শিল্পকর্ম, চীনামাটির বাসন-কোসন এবং গাত্রালঙ্কারসহ অন্যান্য ক্ষুদ্র লোকশিল্প। এছাড়াও চট্টগ্রাম মহানগরের নাসিরাবাদ পাহাড় হতে প্রাপ্ত টার্সিয়ারি যুগের একটি মৎস-জীবাশ্ম এই সংগ্রহশালার সর্বপ্রাচীন নিদর্শন হিসেবে বিবেচিত হয়ে থাকে। স্বাধীন বাংলা বেতার কেন্দ্রের ঐতিহাসিক দলিলপত্র; বাংলাদেশ সহ বিভিন্ন দেশ থেকে সংগৃহীত উল্লেলখযোগ্য মুক্তিযুদ্ধের পোস্টার, প্যাম্পলেট, সংবাদপত্রের কর্তনী, বিভিন্ন প্রকাশনা ও প্রশাসনিক দলিলপত্র রয়েছে এই জাদুঘরের সংরক্ষণাগারে।
মজিবর রহমান দেবদাস ১৯৯৮ খ্রিস্টাব্দের ২রা আগস্ট রাজশাহী বিশ্ববিদ্যালয় মজিবরকে সংবর্ধনা দেয়। মুক্তিযুদ্ধ জাদুঘরের ট্রাস্ট সদস্য মফিদুল হক তাঁকে নিয়ে "কান পেতে রই" নামক একটি প্রামাণ্য চলচ্চিত্র তৈরি করেন। ২০১৫ খ্রিস্টাব্দের ১৯শে ফেব্রুয়ারী বাংলাদেশ সরকার তাঁকে একুশে পদক পুরস্কার প্রদান করেন।
শিল্পাচার্য জয়নুল লোক ও কারুশিল্প জাদুঘর আবহমান গ্রাম বাংলার লোক সাংস্কৃতিক ধারাকে বিকশিত করার উদ্যোগে ১৯৭৫ খ্রিস্টাব্দে ১২ মার্চ শিল্পাচার্য জয়নুল আবেদিন সোনারগাঁয়ের ঐতিহাসিক পানাম নগরীর একটি পুরনো বাড়িতে প্রতিষ্ঠা করেন বাংলাদেশ লোক ও কারুশিল্প ফাউন্ডেশন। পরে ১৯৮১ খ্রিস্টাব্দে ১৫০ বিঘা আয়তনের কমপ্লেক্সে খোলা আকাশের নিচে বাংলার প্রকৃতি ও পরিবেশে গ্রামীণ রূপকেন্দ্রিক বাংলাদেশের সাধারণ মানুষের শৈল্পিক কর্মকান্ডের পরিচয় তুলে ধরতে শিল্পী জয়নুল আবেদিন এই জাদুঘর উন্মুক্ত পরিবেশে গড়ে তোলার প্রয়াস নেন এবং বাংলাদেশ লোক ও কারুশিল্প ফাউন্ডেশন কমপ্লেক্সটি প্রায় ১০০ বছর পুরাতন সর্দার বাড়িতে স্থানান্তরিত হয়।
ইন্টারকন্টিনেন্টাল ঢাকা হোটেলটির আশেপাশে শাহবাগ চত্বর, সোহরাওয়ার্দী উদ্যান, রমনা পার্ক, ঢাকা ক্লাব, ঢাকা বিশ্ববিদ্যালয়, বঙ্গবন্ধু শেখ মুজিব মেডিকেল বিশ্ববিদ্যালয় ও হাসপাতাল,বারডেম হাসপাতাল এবং বাংলাদেশ জাতীয় জাদুঘর অবস্থিত।
ইন্টারকন্টিনেন্টাল ঢাকা হচ্ছে ঢাকার একটি বিশালবহুল হোটেল, যেটি ঢাকার রমনায় অবস্থিত। এটি ছিল বাংলাদেশের প্রথম পাঁচ তারকা হোটেল। হোটেলটি চালু হয় ১৯৬৬ সালে ইন্টার-কন্টিনেন্টাল ঢেকা নামে যখন পূর্ব পাকিস্তান এর রাজধানীর নাম ছিল ঢেকা।এর স্থপতি ছিলেন উইলিয়াম বি.ট্যাবলার।
বাংলাদেশের মুক্তিযুদ্ধ চলাকালীন অনেক গুরুত্বপূর্ণ রাজনৈতিক ঘটনার সাক্ষী এই হোটেল। ১৯৭০-এর নির্বাচনের পর থেকে এতে অনেক রাজনৈতিক ঘটনা সংঘটিত হয়।১৯৭১-এ মুক্তিযুদ্ধ চলাকালীন সময়ে আন্তজার্তিক রেড ক্রস এটিকে নিরপেক্ষ স্থান হিসাবে ঘোষনা করে।
বাংলাদেশ প্রত্নতত্ত্ব অধিদপ্তর বর্তমানে বাংলাদেশ প্রত্নতত্ত্ব অধিদপ্তরের অন্তর্গত মোট ১৭ টি জাদুঘর রয়েছে।
আমানুল্লাহ মোহাম্মদ আসাদুজ্জামান ২৩ জানুয়ারি, ২০১০ইং তারিখে বাংলাদেশ মুক্তিযুদ্ধ জাদুঘর কর্তৃক ঊনসত্তরের গণঅভ্যুত্থানে শহীদ আসাদ, শহীদ রুস্তম ও শহীদ মতিউর স্মরণে শ্রদ্ধা নিবেদন অণুষ্ঠানে শহীদ আসাদের ভাই অধ্যাপক এইচ এম মনিরুজ্জামান আসাদের শার্ট হস্তান্তর করবেন বলে জানিয়েছেন। এছাড়াও, বেগমগঞ্জ, নোয়াখালীর কালু মিয়া শেখের পুত্র শহীদ রুস্তমের রক্তমাখা শার্ট জাদুঘরে জমা দিয়েছেন তাঁর সহযোদ্ধা মুক্তিযোদ্ধা আবদুল খালেক ও মুক্তিযোদ্ধা আব্দুল আহাদ।আসাদের স্মরণে নির্মিত ভাস্কর্য হচ্ছে "গণজাগরণ"। ১৯৯২ সালে ঢাকা মেডিক্যাল কলেজের জরুরি বিভাগের গেটের উত্তরদিকে ঢাকা বিশ্ববিদ্যালয় কেন্দ্রীয় ছাত্র সংসদের বা ডাকসু'র উদ্যোগে আসাদের স্মৃতিকে অমর ও অক্ষয় করে তুলতে এবং গণঅভ্যুত্থানের চেতনাকে জাগ্রত রাখতে গণজাগরণ নামে নির্মিত হয় আসাদের স্মৃতিস্তম্ভ। শিল্পী প্রদ্যোত দাস এ ভাস্কর্যটি নির্মাণ করেছিলেন।
মুক্তিযুদ্ধ জাদুঘর আউটরিচ কর্মসূচিতে অংশগ্রহণকারী ঢাকা নগরীর শিক্ষার্থীদের নিয়ে প্রতিবছর বিশালভাবে ‘মুক্তির উৎসব’ আয়োজন করা হয়। এতে বিশিষ্টজনেরা যোগ দেন এবং নিবেদিত হয় চিত্তাকর্ষক সাংস্কৃতিক অনুষ্ঠান। র‌্যাফেল ড্র ও পুরস্কার বিতরণীর মাধ্যমে দিনভর অনুষ্ঠান শেষ হয়। মুক্তির উৎসব শুরু হয় ২০০১ সালে, প্রতিবছর এতে অংশ নেয় প্রায় ১৫,০০০ কিশোর-তরুণ বয়েসী ছেলেমেয়েরা।
মোস্তফা কামাল মুক্তিযুদ্ধে অসামান্য অবদানের জন্য বাংলাদেশের সর্বোচ্চ সামরিক পদক বীরশ্রেষ্ঠ পদক দেয়া হয় মোহাম্মদ মোস্তফা কামালকে। এছাড়া তাঁর নামে প্রতিষ্ঠিত কলেজ প্রাঙ্গণের একটি কোণে ভোলা জেলা পরিষদের তত্ত্বাবধানে বীরশ্রেষ্ঠ মোস্তফা কামাল লাইব্রেরি ও জাদুঘর নির্মাণ করা হয়। এছাড়া মোস্তফা কামালের নামানুসারে গ্রামের নাম মৌটুপীর নাম পরিবর্তন করে রাখা হয়েছে কামালনগর৷
জিয়া স্মৃতি যাদুঘর এটি জিয়াউর রহমান কেন্দ্রিক স্মৃতি জাদুঘর হলেও এখানে তাঁর ব্যক্তিগত বেশ কিছু সামগ্রী ছাড়াও মুক্তিযুদ্ধের বিভিন্ন নিদর্শন ও দুর্লভ ফটোগ্রাফ সংরক্ষিত আছে। এর মধ্যে উল্লেখযোগ্য হলো কালুরঘাট বেতার কেন্দ্রের ট্রান্সমিটারটি যা দিয়ে তৎকালীন পাকিস্তান সেনাবাহিনীর মেজর জিয়াউর রহমান প্রথমে পাকিস্তান সেনাবাহিনীর বিরুদ্ধে বিদ্রোহের ও পরে বঙ্গবন্ধু শেখ মুজিবুর রহমানের পক্ষে স্বাধীনতা ঘোষণা জারী করেছিলেন।
ল্যুভর আবু ধাবি ল্যুভর আবু ধাবি একটি শিল্প ও সভ্যতার জাদুঘর, যা সংযুক্ত আরব আমিরা'র আবু ধাবি শহরে অবস্থিত। জাদুঘরটি ৮ নভেম্বর ২০১৭ সালে প্রতিষ্ঠিত হয়। এটা আবু ধাবি শহরের ও ফরাসি সরকারের মধ্যে একটি ত্রিশ বছর চুক্তির অংশ। যাদুঘরটি সাদায়াত দ্বীপ সাংস্কৃতিক জেলায় অবস্থিত। এটি প্রায় আয়তনের, সঙ্গে গ্যালারী , নিয়ে আরব উপদ্বীপে এটি বৃহত্তম শিল্প যাদুঘর তৈরী করে। নির্মাণের চূড়ান্ত খরচ প্রায় €৬০০ মিলিয়ন হতে পারে বলে আশা করা হয়েছিল। উপরন্তু, মার্কিন $৫২৫ মিলিয়ন ডলার আবু ধাবি দ্বারা দেওয়া হয় লুভর নামের সঙ্গে যুক্ত করার জন্য এবং একটি অতিরিক্ত মার্কিন $৭৪৭ মিলিয়ন ডলার শিল্প ঋণ বিশেষ প্রদর্শনী ও পরিচালনার পরামর্শ বিনিময়ে প্রদান করা হবে।
একোল দে বোজার একোল দে বোজার () ফ্রান্সের কতগুলি প্রভাবশালী চারুকলা বিষয়ক উচ্চশিক্ষাপ্রতিষ্ঠানের নাম। এদের মধ্যে সবচেয়ে বিখ্যাত ও প্রধানটির নাম একোল নাসিওনাল সুপেরিয়র দে বোজার (École Nationale Supérieure des Beaux-Arts); এটি প্যারিসে, সেন নদীর বাম পাড়ে, লুভ্র জাদুঘরের উল্টোদিকে, ৬ষ্ঠ আরোঁদিসমঁ-তে অবস্থিত। ফ্রান্সের আরও আটটি শহরে "একোল নাসিওনাল দে বোজার" (École Nationale des Beaux-Arts) আছে; এগুলি হল দিজোঁ (Dijon), বুর্জ (Bourges), নঁসি (Nancy), লিয়োঁ (Lyon), লোরিয়াঁ (Lorient), রেন (Rennes), কাঁপার (Quimper) এবং ব্রেস্ত (Brest)।
সুই সাম্রাজ্য উত্তর ও দক্ষিণ সাম্রাজ্য সময়ের শেষের দিকে উত্তর ঝও ৫৭৭ সালে উত্তর কি বিজয় করে এবং উত্তর চীনকে একত্রিত করেন। এই শতাব্দীতে হান সম্প্রদায়ের সংখ্যালগু সিয়ানবেই শাসিত উত্তর সাম্রাজ্যের কাছ থেকে দক্ষিণ সাম্রাজ্য জয় করে। এই সময়ে উত্তর ঝও সম্রাট জিং সম্রাট হলে তার সৎমা হান সম্প্রদায়ের ইয়াং জিয়ানের কন্যা রাজমাতা হন এবং ইয়াং জিয়ান উত্তর ঝও রাজদরবারের রাজপ্রতিনিধি নির্বাচিত হন। পূর্ব প্রদেশের এক সেনাদলকে পরাজিত করে ইয়াং জিয়ান সম্রাট ওয়েন উপাধি নিয়ে সিংহাসন দখল করে এবং ঝও রাজদরবারের ডিউক থাকাকালীন অবস্থায়, যেখানে সুই শব্দটি দিয়ে অনুসরণ করা বুঝাত, সেটি শব্দ থেকেই তার নতুন প্রতিষ্ঠিত সাম্রাজ্যের নামকরণ করেন সুই। তিনি ৫৯ জন যুবরাজকে হত্যা করেন, তা স্বত্তেও তাকে ভদ্র সম্রাট বলা হয়। সম্রাট ওয়েন সিংহাসনে আরোহণ করে হান বিরোধী সকল নিয়ম-রীতি তুলে দেন এবং তার হান বংশীয় নাম ইয়াংকে পুনরদ্ধার করেন। তিনি চীনকে পুনরায় একত্রিত করার লক্ষ্যে তার সাম্রাজ্যকে শক্তিশালী করতে কিছু সংস্কার কাজে হাত দেন। তিনি যারা পূর্বে হান সাম্রাজ্য সময়কালে স্বজনপ্রীতি ও নয়-পদ পদ্ধতির দুর্নীতি পরিত্যাগ করেছিল এমন কনফুসীয় পন্ডিতদের সমর্থন লাভ করেন।
সুই সাম্রাজ্য দক্ষিণ বিজয়ের লক্ষ্যে সেনা অভিযানে ইয়াংজি নদীতে চেন সাম্রাজ্যের সম্মুখীন হওয়ার জন্য সম্রাট ওয়েন হাজার হাজার জাহাজ জোগাড় করেন। সবচেয়ে বড় জাহাজটিতে পাঁচ স্তরবিশিষ্ট ডেক ছিল এবং ধারণ ক্ষমতা ছিল ৮০০ জন। সম্রাট ওয়েন সিয়ানবেই ও অন্যান্য চীনের নৃগোষ্ঠীর পাশাপাশি সদ্য বিজিত দক্ষিণ সিচুয়ান এলাকার জনগণকেও চেনদের বিরুদ্ধে যুদ্ধ করতে বাধ্য করেন। ৫৮৮ সালে সুইরা ইয়াংজি নদীর উত্তর তীরে সিচুয়ান থেকে পূর্ব চীন সাগর পর্যন্ত ৫১৮,০০০ সৈন্য জড় করে। চেন সাম্রাজ্য এত পরিমাণ সেনা প্রতিরোধ করতে পারে না এবং ৫৮৯ সালে সুই সৈন্যরা জিয়াংকাংয়ে (নানজিং) প্রবেশ করলে শেষ চেন সম্রাট আত্মসমর্পণ করে। শহরটি ভূপতিত করা হয় কিন্তু সুই সৈন্যরা চেন অভিজাতদের উত্তরে নিয়ে আসে, সেখানে তাদের দক্ষিণের মত সব ধরণের সুযোগ-সুবিধা প্রদান করা হয়।
সুই সম্রাট ইয়াং ৫৮০ সালে ইয়াং জিয়ান সম্রাট সুয়ানের মৃত্যুর পর রাজপ্রতিনিধির দায়িত্ব দখল করেন। ৫৮১ সালে তিনি সম্রাট সুয়ানের পুত্র উত্তর ঝও সম্রাট জিংকে তার কাছে সিংহাসন ছেড়ে দিতে বাধ্য করেন এবং উত্তর ঝও সাম্রাজ্য শেষ হয় ও ইয়াং জিয়ান সম্রাট ওয়েন উপাধি নিয়ে সুই সাম্রাজ্য প্রতিষ্ঠিত হয়। সম্রাট ওয়েন তার বড় পুত্র ইয়াং ইয়ংকে রাজদরবার যুবরাজ করেন এবং ইয়াং গুয়াংকে জিন যুবরাজ উপাধি প্রদান করেন।
সুই সাম্রাজ্য সুই সম্রাট ওয়েন প্রতিষ্ঠিত সুই সাম্রাজ্যের রাজধানী ছিল চাং'আন, ৫৮১ থেকে ৬০৫ সাল পর্যন্ত তা ডাক্সিন নামে পরিচিত ছিল এবং পরে ৬০৫ থেকে ৬১৪ পর্যন্ত লুওইয়াং নামে পরিচিত ছিল। সম্রাট ওয়েন এবং ইয়াং বেশ কিছু সংস্কার কাজ করেন, যার মধ্যে অন্যতম হল কৃষিতে সমতা প্রদান, যাতে অর্থনৈতিক অসমতা হ্রাস পায় এবং কৃষিতে উৎপাদন বৃদ্ধি পায়; তিন বিভাগ ও ছয় মন্ত্রণালয় পদ্ধতি; এবং প্রাচীন চীনের মুদ্রা প্রচলন ব্যবস্থাকে নির্দিষ্ট মানদণ্ডে নিয়ে আসা ও পুনরায় একত্রিত করা। তারা বৌদ্ধ ধর্মের প্রচার করে এবং লোকজনকে এই ধর্ম গ্রহণে উতসাহিত করে। এই সাম্রাজ্যের মাঝামাঝিতে সম্রাট ওয়েনের সময়ে জনসংখ্যা বৃদ্ধি স্বত্তেও কৃষি উৎপাদনের উদ্বৃত্ত দেখা যায়। তাই এই সময়কে এই সাম্রজ্যের সোনালি যুগ বলে গণ্য করা হয়।
সুই সাম্রাজ্য সুই সাম্রাজ্য সময়কালে গগুর‍্যেও সম্প্রদায়কে তাড়ানোর জন্য বেশ কিছু অভিযান চালানো হয়, কোরিয়ার তিন রাজ্য আক্রমণ তাদের একটি। সম্রাট ইয়াং অসংখ্য সেনাকে বাধ্যতামূলকভাবে এই অভিযানে পাঠায়। ইতিহাসে বর্ণিত আছে যে এই অভিযানে এত পরিমাণ সৈন্য পাঠানো হয়েছিল যে গগুর‍্যেও আক্রমনের পূর্বে সকল সৈন্য সাংহাইগুয়ান জেলার নিকটবর্তী র‍্যালির স্থান থেকে তাদের বের হতে ৩০ দিন লেগেছিল। এক বর্ণনায় বলা আছে, এই অভিযানে বাধ্যতামূলক ও বেতনভুক্ত সৈন্য মিলে সর্বমোট ৩,০০০ রণপোত, ১,১৫০,০০০ পদাতিক, ৫০,০০০ অশ্বারোহী ও ৫,০০০ কামান ও গোলাবাহী যোগ দেয়। নদী, উপত্যকা, পাহাড়-পর্বত মিলে তারা ১,০০০ লি বা ৪১০ কিলোমিটার স্থান দখল করে। এতো সৈন্য থাকা স্বত্তেও সম্রাট ইয়াং ও তার সৈন্যদের প্রধান চার অভিযান ব্যর্থ হয়। গগুর‍্যেও সম্প্রদায়ের নেতা ইউলজি মুনডেওক ছিলেন দক্ষ সেনাপ্রধান এবং কলাকৌশলে অভিজ্ঞ। এছাড়া সুই সৈন্যরা উত্তরের ঠাণ্ডা আবহাওয়ায় ঠিকতে পারে নি এবং অসংখ্য সৈন্য অনাহারে ও হিমদংশনে মারা যায়।
সুই সাম্রাজ্য সুই সাম্রাজ্য সময়ের আরেকটি বড় কাজ ছিল গ্র্যান্ড খাল খনন করা। খালটি উত্তরে হাংঝও অঞ্চল থেকে ইয়াংজি ও ইয়াংঝও হয়ে উত্তর-পশ্চিমে লুওইয়াং অঞ্চল পর্যন্ত বিস্তৃত। মহাপ্রাচীরের মত আবার অসংখ্য শ্রমিককে বাধ্যতামূলকভাবে কাজ করতে হয়। সুই সাম্রাজ্যের হঠাৎ পতনের আরেকটি কারণ ছিল গগুর‍্যেওদের বিপক্ষে পরিচালিত সেনা অভিযানে ব্যাপক পরিমাণে অর্থ ও মানব সম্পদ হারানো। এই পরাজয়ের পরে রাজ্যে বিদ্রোহ শুরু হয় এবং ৬১৮ সালে সম্রাট ইয়াংকে হত্যা করা হয়। তিনি রাজধানীতে বিদ্রোহীদের আক্রমণের আশঙ্কা দেখে দক্ষিণে চলে যান এবং সেখানে তার মন্ত্রী ও পরামর্শদাতা ইউয়েন ক্লান কর্তৃক খুন হন। একই সময়ে উত্তরে অভিজাত সম্প্রদায়ের লি ইউয়ান বিদ্রোহ শুরু করেন, যা তার তাং সম্রাট গাওজু উপাধি নিয়ে সিংহাসনে আরোহণের মধ্য দিয়ে শেষ হয় এবং শুরু হয় তাং সাম্রাজ্য।
সুই সাম্রাজ্য গগুর‍্যেও সম্প্রদায়ের বিরুদ্ধে পরিচালিত ব্যয়বহুল কিন্তু ব্যর্থ সেনা অভিযান, যার মধ্যে উল্লেখযোগ্য ছিল কোরিয়া অভিযান, ৬১৪ সালে পরাজয়ের মাধ্যমে শেষ হয়। অভ্যন্তরীণ কিছু বিদ্রোহ দেখা দেয় যার চূড়ান্ত পরিণতি ছিল ৬১৮ সালে কয়েকজন মন্ত্রী মিলে সম্রাট ইয়াংকে হত্যা করানো। ফলে সুই সাম্রাজ্যে বিভাজন দেখা দেয় এবং প্রতিষ্ঠার ৩৭ বছরেই যুদ্ধ ও স্থাপনা প্রকল্পের জন্য ধীরে ধীরে ধ্বংসপ্রাপ্ত হয়। বিশেষ করে, সম্রাট ইয়াংয়ের সময়ে বাড়তি কর ও বাধ্যতামূলক কায়িক শ্রমের জন্য বিদ্রোহ দেখা দেয় এবং স্বল্পস্থায়ী গৃহযুদ্ধ শেষে এই সাম্রাজ্যের পতন হয়।
সুই সম্রাট ওয়েন হংনং ইয়াংদের সুই সম্রাটদের পূর্বপুরুষ হিসেবে ধারণা করা হয়। ইয়াং জিয়ানের সম্প্রদায় পূর্বপুরুষ ছিলেন হান সাম্রাজ্যের সেনাপ্রধান ইয়াং ঝেন। ইয়াং ঝেনের অষ্টম প্রজন্মের বংশধর ইয়াং সুয়াং ষোল রাজ্য সময়ে পূর্ব ইয়ান বা পরবর্তী ইয়ান রাজ্যের গভর্নরের দায়িত্ব পালন করেন। তার বংশধরেরা উত্তর ওয়েই সাম্রাজ্যের দায়িত্ব পালন করেন। ইয়াং জিয়ানের পিতা ইয়াং ঝং সেনাপ্রধান ইয়ুওয়েন তাইয়ের পরে উত্তর ওয়েই সাম্রাজ্যের সেনাপ্রধানের দায়িত্ব পালন করেন এবং ইয়ুওয়েনের রাজপ্রতিনিধি থাকাকালীন উত্তর ওয়েই ও পশ্চিম ওয়েই বিজয়ের ফলে খ্যাতি লাভ করেন। ইয়াং জিয়ানের মা লেডি লু বর্তমান শাআনশি প্রদেশের ওয়েইনানে ফেংয়ি বৌদ্ধ মন্দিরের তাকে জন্ম দেন। একজন বৌদ্ধ সন্ন্যাসিনী তাকে দেখে মুগ্ধ হন এবং শিশু অবস্থায় তাকে লালনপালন করেন। ইয়াং জিয়ান অভিজাত ও উচ্চপদস্থ কর্মকর্তাদের সন্তানদের সাথে রাজকীয় কলেজে পড়াশুনা করেন। তিনি ১৪ বছর বয়সে ইয়ুওয়েন তাইয়ের অধীনে সেনাবাহিনীতে যোগদান করেন।
সুই সম্রাট ওয়েন ইয়ুচির বিদ্রোহের সময়, কয়েকজন ঝও যুবরাজ - সিয়ানের যুবরাজ ইয়ুওয়েন সিয়ান ও ইয়ুওয়েন ঝাও তাকে হত্যা করার চেষ্টা করেন কিন্তু ব্যর্থ হন। এর জবাবে তিনি ইয়ুওয়েন সিয়ান, ইয়ুওয়েন ঝাও ও ঝাওয়ের ছোট ভাই ইয়ুয়ের যুবরাজ ইয়ুওয়েন শেং এবং তাদের পুত্রদের হত্যা করেন। তিনি সম্রাট জিংকে তাকে পদোন্নতি দিতে বাধ্য করেন এবং তার বংশনাম ইয়াং নামে পরিবর্তন করেন। ৫৮১ সালে নববর্ষের সময়ে তিনি সুই যুবরাজ হিসেবে পদোন্নতি লাভ করেন। ৫৮১ সালের বসন্তে তিনি সম্রাট জিংকে তাকে সিংহাসন প্রদান করতে বাধ্য করলে উত্তর ঝও সময়কাল শেষ হয় এবং সম্রাট ওয়েন উপাধি নিয়ে সুই সাম্রাজ্য প্রতিষ্ঠা করেন।
সুই সম্রাট ইয়াং ইয়াং গুয়াং ৫৬৯ সালে উত্তর ঝও সম্রাট য়ুর রাজত্বকালে জন্মগ্রহণ করেন। তার পিতা ইয়াং জিয়ান ছিলেন সুই ডিউক এবং তার মাতা ডুগু কিয়েলুও ছিলেন ডিউকপত্নী। তিনি ছিলেন তার পিতামাতার দ্বিতীয় সন্তান। তার বড় ভাই সুই যুবরাজ ইয়াং ইয়ং এবং বড় বোন ইয়াং লিহুয়া, যিনি পরে ৫৭৩ সালে সম্রাট য়ুর পুত্র রাজদরবার যুবরাজ ইয়ুওয়েন ইয়ুনের স্ত্রী হন। তিনি ছেলেবেলা থেকেই দেখতে সুন্দর ও বুদ্ধিমান ছিলেন এবং ডিউক দম্পতির সন্তান হওয়ায় বিশেষ সুযোগ-সুবিধা পেতেন। কয়েক বছর পরে ইয়াং জিয়ানের সফলতার স্বীকৃতিস্বরূপ তাকে ইয়ানমেনের ডিউক করা হয়।
সুই সম্রাট ইয়াং ৬১১ সালে সম্রাট ইয়াং পশ্চিম তুজুয়ের খান আশিনা দামানকে সাক্ষাৎ করতে বললে তিনি তার নিমন্ত্রণ প্রত্যাখান করলে তিনি রাগান্বিত হন। তিনি পেই জুকে আশিনা দামানের অনুগত খান আশিনা শেগুইকে আশিনা দামানের বিরুদ্ধে বিদ্রোহ করার জন্য প্রণোদিত করার নির্দেশ দেন এই শর্তে যে তার সাথে একজন সুই যুবরাজ্ঞীর বিয়ে দেওয়া হবে। আশিনা শেগুই আশিনা দামানের বিরুদ্ধে বিদ্রোহ করেন এবং তাকে প্রথমে গাওচাং ও পরে সুই সাম্রাজ্যে পালাতে বাধ্য করেন। সম্রাট ইয়াং আশিনা দামানকে ক্ষমা করে দেন এবং তার সম্পদায়কে তিন ভাগে ভাগ করে আশিনা দামানকে তার খান উপাধি ফেরত দেন কিন্তু তাকে কখনো তার সম্প্রদায়ের কাছে ফিরে যাওয়ার অনুমতি প্রদান করেন নি।
সুই সম্রাট ওয়েন ৫৮৮ সালের বসন্তে সম্রাট ওয়েন চেনদের বিরুদ্ধে অভিযানের ঘোষণা দেন এবং তার পুত্র ইয়াং গুয়াংকে প্রধান করে, তার অপর পুত্র কিন যুবরাজ সুই যুবরাজ ইয়াং জুন ও ইয়াং সুকে নিয়ে আক্রমণের দায়িত্ব দেন। গাও জিয়ং ইয়াং গুয়াংয়ের সহকারী হিসেবে দায়িত্ব পালন করেন। ৫৮৯ সালে সুই সেনাপ্রধান হেরুও বি ইয়াংজি নদী পার হয়ে জিংকও (বর্তমান ঝেনজিয়াং, জিয়াংসু) ও আরেক সুই সেনাপ্রধান হান কিনহু ইয়াংজি নদী পার হয়ে চাইশিতে (বর্তমান মা'আনশান, আনহুই) যান। ইতিমধ্যে ইয়াং সু ইয়াংজি নদীর পশ্চিম তীরে এবং ইয়াং জুন ইয়াংজি নদীর মধ্যাঞ্চলে অবস্থান করেন, যাতে চেন রাজধানী জিয়াংকাংয়ে কেউ সাহায্যের জন্য না আসতে পারে। হেরুও কিছুদিনের মধ্যে চেন সেনাপ্রধান সিয়াও মোহেকে পরাজিত করেন এবং বন্দী করেন। চেন শুবাওকে বন্দী করা হয় এবং তার কোনো ক্ষতি না করে তাকে চাং'আনে প্রেরণ করা হয়। সেখানে সম্রাট ওয়েন তাকে এবং তার পরিবারকে সম্মানিত অতিথির মর্যাদা প্রদান করেন। কয়েকজন চেন সেনাপ্রধান কিছু সময়ের জন্য পরাজয় মেনে ন নিয়ে যুদ্ধ করেন কিন্তু অল্প সময়ের মধ্যে সুইরা পরিস্থিতি তাদের নিয়ন্ত্রণে নিয়ে আসে। ফলে উত্তর ও দক্ষিণ সাম্রাজ্য সময়কাল শেষ হয় এবং সুইরা চীনকে পুনরায় একত্রিত করেন।
সুই সম্রাট ওয়েন চেন বিজয়ের পর সুইরা পূর্ববর্তী চেন অঞ্চলে তাদের আইনকানুন প্রয়োগ করতে থাকলে সেখানকার অভিজাত সম্প্রদায় অসন্তোষ প্রকাশ করে, যেহেতু চেন ও তাদের পূর্ববর্তী দক্ষিণ সাম্রাজ্যের অধীনে তারা বিভিন্ন সুযোগ সুবিধা পেত। সু ওয়েই য়ু জিয়াও (পাঁচ শিক্ষা) নামে এক নির্দেশ জারি করে এবং সাবেক চেনের সকল প্রজাদের তা পড়তে এবং মুখস্ত করতে নির্দেশ দেন, যা অসন্তোষ আরও বৃদ্ধি করে। সুই চেন প্রজাদের গুয়াংঝং অঞ্চলে স্থানান্তর করতে পারে এমন গুজব শুনা গেলে কিছু চেন সম্প্রদায় বিদ্রোহ শুরু করে কিন্তু বিচ্ছিন্নভাবে। সম্রাট ওয়েন ইয়াং সুকে বিদ্রোহ দমনের জন্য পাঠান এবং কয়েক বছরের মধ্যে বিদ্রোহ নিপাত করা হয়।
সুই সম্রাট ইয়াং ৫৮৮ সালে সম্রাট ওয়েন ইয়াং গুয়াংয়ের দপ্তর স্থানান্তর করে শুউচুনে (বর্তমান লু'আন, আনহুই) নিয়ে যান এবং সেখানেও তাকে নির্বাহী বোর্ডের প্রধান করেন। ৫৮৮ সালের শীতে সম্রাট ওয়েন চেন সাম্রাজ্যের বিরুদ্ধে আক্রমণ চালান এবং ইয়াং গুয়াং, তার ভাই সুই যুবরাজ ইয়াং জুন ও সেনাপ্রধান ইয়াং সুকে তিনটি প্রধান সৈন্যদলের দায়িত্ব প্রদান করেন। ইয়াং গুয়াং পূর্বদিকে আক্রমণের দায়িত্বসহ পুরো আক্রমণের দায়িত্ব পান। আরেক প্রধান কর্মকর্তা গাও জিয়ং ইয়াং গুয়াংয়ের সহকারী হিসেবে ছিলেন। ৫৮৯ সালের বসন্তে সেনাপ্রধান হান কিনহু ও হেরুও বি দুজনেই ইয়াং গুয়াংয়ের নির্দেশে ইয়াংজি নদী]] পার হয়ে চেন রাজধানী জিয়ানকাংয়ের দিকে অগ্রসর হন। কয়েকদিনের মধ্যেই হেরুও চেন সেনাপ্রধান সিয়াও মোহেকে পরাজিত করলে জিয়ানকাং পতন হয় এবং চেন সম্রাট চেন শুবাও বন্দী হন। ইয়াং গুয়াং চেন শুবাওয়ের উপপত্নী ঝাং লিহুয়ার প্রতি অনুরক্ত হন এবং গাও জিয়ংয়ের পুত্র গাও ডেহংকে তার পিতাকে লিহুয়াকে নিয়ে আসার নির্দেশ দেন। গাও জিয়ং তাকে শাং সম্রাট ঝওয়ের স্ত্রী ডাইজির মত ভেবে তার শিরশ্ছেদ করেন। ইয়াং গুয়াং গাওয়ের প্রতি রুষ্ট হন। ইয়াং গুয়াংয়ের নির্দেশে যেসব কর্মকর্তা চেন সাম্রাজ্যের পতনের জন্য দায়ী, যেমন শি ওয়েনকিং, শেন কেকিং, ইয়াং হুইলাং, সু সি, ও জি হুইজিংকে হত্যা করা হয়। চেন শুবাও ও তার পরিবারের সদস্যদের কোনো ক্ষতি করা হয় না এবং ইয়াং গুয়াং চেন শুবাওকে তার সেনাপ্রধানদের কাছে আত্মসমর্পণ করার জন্য পত্র লিখতে অনুরোধ করেন। ঐ বছরের শেষের দিকে ইয়াং গুয়াংয়ের সৈন্যরা তাদের রাজধানী চাংআনে নিয়ে আসে।
সুই সাম্রাজ্য যদিও সম্রাট ওয়েন যুদ্ধ ও বড় বড় স্থাপনা কাজের জন্য দেউলিয়া ঘোষিত হয়, তিনি তার রাজত্বের শুরুর দিকে বেশ কিছু উন্নয়নমূলক কাজ করেন। তিনি পূর্ববর্তী হান সাম্রাজ্য সময়ের মত খাদ্য মজুদের জন্য শস্যাগার নির্মাণ করেন। তার সময়ে জনসংখ্যা বৃদ্ধি স্বত্বেও কৃষি উৎপাদনে উদ্বৃত্ত থাকে, যা আরও এক শতাব্দী পরে সম্রাট সুয়াংজংয়ের সময় বৃদ্ধি পায়।
সুই সম্রাট ইয়াং সম্রাট ইয়াং নিজে শিল্পকলার পৃষ্ঠপোষক ছিলেন। তিনি এশিয়ার বিভিন্ন দেশ থেকে সুই রাজদরবারে সাত থেকে নয় অর্কেস্ট্রায় বৃদ্ধি করেন। তিনি নিজেও একজন শিল্পি ছিলেন, কিন্তু তিনি বেশি ঈর্ষাকাতর ও একগুঁয়ে ছিলেন এবং অন্য বিজ্ঞ লোকের কথা কম কানে নিতেন। তিনি একজন গুনী কবি ছিলেন কিন্তু আরও দুইজন কবির কবিতার অন্ত্যমিল তার থেকে ভাল হওয়ায় তাদের হত্যা করেন।
সুই সম্রাট ইয়াং ৬০৯ সালে আশিনা রাংআন আবার সম্রাট ইয়াংয়ের সাথে দেখা করেন এবং সম্রাট ইয়াং তাকে অনেক উপঢৌকন প্রদান করেন। এবছর বসন্তে সম্রাট ইয়াং তার সাম্রাজ্যে কৃষিজমি পুনঃবন্টনের আদেশ দেন। ৬০৯ সালের বসন্তের শেষ দিকে তিনি নব্য বিজিত তুইয়ুহুন অঞ্চল দেখতে যান এবং তার কয়েকজন সেনাপ্রধানকে মুরং ফুয়ুনকে পরাজিত করার জন্য পাঠান। সুই সৈন্যরা মুরং ফুয়ুনের সাথে যুদ্ধে লিপ্ত হয় এবং তাকে ডাংসিয়াং সম্প্রদায়ের দিকে পালিয়ে যেতে বাধ্য করেন। ৬০৯ সালের শেষের দিকে আশিনা রাংআন মারা যান এবং তার পুত্র শিবি খান আশিনা ডুওজিশি তার স্থলাভিষিক্ত হন। তুজুয়ে রীতি অনুসারে, আশিনা ডুওজিশি আশিনা রাংআনের স্ত্রী যুবরাজ্ঞী য়িচেংকে বিয়ে করার জন্য সম্রাট ইয়াংয়ের অনুমতি প্রার্থনা করেন এবং সম্রাট তাকে অনুমতি দেন। একই বছর সম্রাট ইয়াং তার কর্মচারী সুয়ে ডাওহেংয়ের সাহিত্য প্রতিভায় ঈর্ষান্বিত হয়ে তাকে মিথ্যা অভিযোগে শ্বাসরোধ করে হত্যা করেন।
সুই সম্রাট গং ইয়াং ইউ ৬০৫ সালে জন্মগ্রহণ করেন। তার পিতা ইয়াং ঝাও ছিলেন সুই সম্রাট ইয়াংয়ের রাজদরবার যুবরাজ ও মাতা ওয়েই ছিলেন রাজদরবার যুবরাজ্ঞী। তিনি সম্ভবত ইয়াং ঝাওয়ের তিন পুত্রের মধ্যে সবচেয়ে ছোট। তিনি স্পষ্টত ইয়াং তানের (জন্ম ৬০৩) ছোট এবং সম্ভবত ইয়াং তংয়ের ও ছোট, যার জন্ম তারিখ জানা যায় নি। কনফুসীয় ধর্ম রীতি অনুসারে তিনি ইয়াং ঝাওয়ের যোগ্য উত্তরসূরী কারণ তার মাতা ছিলেন ইয়াং ঝাওয়ের পত্নী, অন্যদিকে ইয়াং তান ও ইয়াং তংয়ের মাতারা ছিলেন তার উপপত্নী।
সুই সাম্রাজ্য সম্রাট ওয়েনের মত ইয়াংও ভিয়েতনামে সেনা অভিযান পরিচালনা করেন কারণ উত্তর ভিয়েতনামের আনাম প্রদেশ ৬০০ বছর পূর্বে হান সাম্রাজ্যের (খ্রিস্টপূর্ব ২০২ অব্দ – ২২০ খ্রিস্টাব্দ) অধিগত ছিল। কিন্তু মধ্য ভিয়েতনামের চম্পা রাজ্য তাদের উত্তরে আক্রমণে বাধা হয়ে দাড়ায়, যা লিনয়ি-চম্পা অভিযান (৬০২-৬০৫) নামে পরিচিত।
সুই সম্রাট ওয়েন ৫৮০ সালের গ্রীষ্মে সম্রাট সুয়ান চেন সাম্রাজ্য বিজয়ের চিন্তা করেন এবং তিনি চেনদের বিরুদ্ধে অভিযানের জন্য ইয়াং জিয়ানকে সেনাপতি হিসেবে ইয়াং প্রদেশে (বর্তমান লু’আন, আনহুই) পাঠান। ইয়াং জিয়ানের যাত্রার পূর্বে সম্রাট সুয়ান হঠাৎ অসুস্থ হয়ে পড়েন। সম্রাট সুয়ানের দুইজন কাছের বন্ধু লিউ ফাং ও ঝেং য়ি ইয়াং জিয়ানকে রাজপ্রতিনিধির আয়িত্ব গ্রহণের জন্য রাজপ্রাসাদে নিয়ে আসার জন্য লোক পাঠান। কিছুদিন পরেই সম্রাট সুয়ান মারা যান এবং লিউ ও ঝেং সম্রাট সুয়ানের হয়ে ইয়াং জিয়ানকে রাজপ্রতিনিধি হিসেবে দায়িত্ব পালনের জন্য রাজকীয় নির্দেশ দেন।
সুই সম্রাট ইয়াং ৫৮৪ সালে সুইদের কয়েকটি সামরিক ও কূটনৈতিক জয়ের পর তুজুয়ের শাবোলুয়ে খান আশিনা শেতু সুইদের কাছে আত্মসমর্পণ করে। ইয়াং গুয়াং সম্রাট ওয়েনকে আশিনা শেতুর প্রস্তাব প্রত্যাখান করে তুজুয়েতে আক্রমণের পরামর্শ দেন, কিন্তু সম্রাট তার প্রস্তাব প্রত্যাখান করেন। ৫৮৫ সালে আশিনা শেতুকে তার এক অধস্তন খান, বুজিয়া খান আশিনা ডিয়ানজুয়ে আক্রমণ করলে সম্রাট ওয়েন ইয়াং গুয়াংকে আশিনা শেতুকে সাহায্য করার জন্য পাঠান।
সুই সাম্রাজ্য সুই সাম্রাজ্য () ছিল চীনের একটি স্বল্পস্থায়ী কিন্তু গুরুত্বপূর্ণ সাম্রাজ্য, যা ৫৮১ সাল থেকে ৬১৮ সাল পর্যন্ত স্থায়ী হয়। সুইরা উত্তর ও দক্ষিণ সাম্রাজ্যকে একত্রিত করে এবং চীনের প্রাধান অংশে পুনরায় হান সম্প্রদায়ের রাজত্ব কায়েম করে। পরবর্তীতে তাং রাজবংশ তাদের পরাজিত করলেও তাদের মূলনীতিসমূহ গ্রহণ করে।
সুই সম্রাট ওয়েন সম্রাট ওয়েন তুজুয়ের সাথে সুসম্পর্ক বজায় না রাখায় তুজুয়ের শাবোলুয়ে খান আশিনা শেতু, ও আশিনা শেতুর স্ত্রী, উত্তর ঝও যুবরাজ্ঞী কিয়ানজিন (ইয়ুওয়েন ঝাওয়ের কন্যা) উত্তর ঝও ধ্বংস করার জন্য অসন্তোষ প্রকাশ করেন। আশিনা শেতু গাও বাওনিংয়ের সাথে যুক্ত হয়ে সীমান্তে কয়েকটি আক্রমণ চালায়। গাও বাওনিং ছিলেন উত্তর কির সেনাপ্রধান এবং তিনি তখনো য়িং প্রদেশ (বর্তমান ঝাওইয়াং, লিয়াওনিং) দখল করে ছিলেন। জবাবে সেনাপ্রধান ঝাংসুন শেংয়ের পরামর্শ অনুযায়ী সম্রাট ওয়েন আশিনা শেতুর অনুগত খানদের – তার চাচা ডাতুও খান আশিনা ডিয়ানজুয়ে, চাচাতো ভাই আবো খান আশিনা ডাসিয়ানবিয়ান, এবং ভাই আশিনা চুলুওহুওকে সন্তুষ্ট করেন, যাতে তারা একত্রে সুইদের বিরুদ্ধে কোনো আক্রমণে না যেতে পারে। তার এই কৌশল কাজে দেয়।
সুই সাম্রাজ্য ঝাও সাম্রাজ্য, সুই সাম্রাজ্য ও তাং রাজবংশের রাজপরিবারের সন্তানসন্ততিদের পরবর্তী জিন সাম্রাজ্য সময়কালে ডিউক পদ প্রদান করা হয়। এই রীতিকে বলা হয় 二王三恪